
 诪住转讘专讗 讘讬谉 诇专' 讗诇讬注讝专 讘讬谉 诇专讘谞谉 讻讬讜谉 讚驻住拽讛 驻住拽讛. 驻讬' 讜诪讙讜专砖转 诇注讜诇诐 讜讗注''讙 讚诇诪讗讬 讚讘注讬 诇诪讬诪专 诇专讘讬 讗诇讬注讝专 讗讜 讚诇诪讗 诇讗 砖谞讗 诪砖诪注 讚讘注讬 诇诪讬诪专 讚讗讬谉 讛讙讟 讞诇 讗诇讗 讗讜转讜 讛讬讜诐 讻诪讜 讞讜抓 诪驻诇讜谞讬 讚诇讗 讞诇 讗诇讗 诪注诇诪讗 诪''诪 诇讬砖谞讗 讚驻住拽讛 诪砖诪注 诇讙诪专讬 讜讛讗 讚拽讗诪专 诇拽诪谉 (讚祝 驻讜.) 诇注讜诇诐 诇讗驻讜拽讬 (诪讚专讘讗 讗诪专 专讘 谞讞诪谉) 诇讗讜 诇讗驻讜拽讬 诪诪砖 讗诇讗 砖讜驻专讗 讚砖讟专讗 讗转拽讬谉 诪讬讜诪讗 讚谞谉 讜诇注诇诐 砖诇讗 转讟注讛 诇讜诪专 砖讗讬谞讛 诪讙讜专砖转 讗诇讗 讗讜转讜 讬讜诐: 讗诇讗 讗''专 谞讞诪谉 讛''拽. 讜讗''转 讚诪注讬拽专讗 诇讗 讗诪专 讻讱 讜讬''诇 讚诪注讬拽专讗 住讘专 讚讗驻拽注讬 专讘谞谉 拽讬讚讜砖讬谉 诪讬谞讛 讜诇讘住讜祝 讞讝专 讘讜 砖讗讬谉 谞专讗讛 诇讜 住讘专讗 讚讘砖讘讬诇 讞砖砖讗 诪讜注讟转 讻讝讜 讬驻拽讬注讜 专讘谞谉 拽讬讚讜砖讬谉: 讜诪讬讙专砖讛 诇诪讞专 讜诪拽讬讬诐 诇转谞讗讬讛. 讚讛砖转讗 诇讗 砖讬讬讱 砖诪讗 讬讗诪专讜 谞砖讜转讬讛谉 谞讜转谞讬谉 讘诪转谞讛 讻讬讜谉 讚谞讬砖讗转 诇讗讞专 讘讬谞转讬诐: 讛讻讗 讘讚讬讚讛 拽讬讬诪讗 诇讗讙专讜砖讬. 讗注''讙 讚讻讬讜谉 砖讗讬谞讛 讬讻讜诇讛 诇拽讬讬诐 转谞讗讛. 讛讜讬讗 讗砖转 讗讬砖 诇讝讛 砖谞砖讗转 诇讜 注讻砖讬讜 诪''诪 讗讬谞讛 讬讻讜诇讛 诇拽讬讬诐 转谞讗讛 讜诇讬谞砖讗 讘诇讗 讙讬专讜砖讬谉 讚诇注讜诇诐 爪专讬讻讛 讙讟 诪住驻讬拽讗 砖诪讗 讬转拽讬讬诐 转谞讗讛 讜转谞砖讗 讙诐 诇砖谞讬 注''讬 诪讬转转 讛专讗砖讜谉 讗讜 讬讙专砖讛 讜拽砖讛. 诇专讘讬 讬讛讜讚讛 讜讛讗 讜讚讗讬 讘讚讬讚讛 拽讬讬诪讗 诇讗讬讙专讜砖讬 砖讬讻讜诇讛 诇讜诪专 诪讗讬住 注诇讬 讜讻讬讬驻讬谞谉 诇讬讛 讜诇驻讬 驻讬' 专砖''讬 讜专讘讬谞讜 转诐 讚诇讗 讻讬讬驻讬谞谉 诇讬讛 谞讬讞讗 讜注讜讚 拽砖讬讗 讚讻讬讬驻讬谞谉 诇讬讛 诇讙专砖讛 砖讛专讬 讛讬讗 注诇讬讜 讘讗讬住讜专 讗砖转 讗讬砖 讜讗''讻 诪讗讬 拽讗诪专 讗讟讜 讘讚讬讚讛 拽讬讬诪讗 诇讗讬讙专讜砖讬 讜讗讬 讛讜讛 诪驻专砖 讘讚讬讚讛 拽讬讬诪讗 诇讗讬讙专讜砖讬 讜诇讗讬谞住讜讘讬 讚讜讚讗讬 讗讬谉 讘讬讚讛 砖讬砖讗谞讛 讝讛 讛讜讬 讗转讬 砖驻讬专 讗讱 讗讬谉 讛诇砖讜谉 诪砖诪注 讻谉 讜讬''诇 讻讬讜谉 讚诪讻诇 诪拽讜诐 讬讻讜诇 讛讘注诇 诇讚讞讜转讛 诇讗 讘讚讬讚讛 拽讬讬诪讗 诇讗讬讙专讜砖讬: 注诇 诪谞转 砖转注诇讬 诇专拽讬注 讗讬谞讜 讙讟. 讘讛砖讜讻专 讗转 讛驻讜注诇讬诐 讘住讜驻讜 (讘''诪 讚祝 爪讚.) 讙专住讬谞谉 讗诐 谞转拽讬讬诐 讛转谞讗讬 讛专讬 讝讛 讙讟 讜讗诐 诇讗讜 讗讬谞讜 讙讟 讜转讬诪讛 讛讬讗讱 讬讻讜诇 诇拽讬讬诪讜 讜讬''诇 注''讬 砖诐 拽砖讛 诇讛专讘 专' 讗诇讞谞谉 讚讛讜讛 诇谉 诇诪讬诇祝 诪转谞讗讬 讘谞讬 讙讚 讜讘谞讬 专讗讜讘谉 砖讬讻讜诇 诇拽讬讬诪讜 讗讘诇 讛讬讻讗 砖诇讗 讬讜讻诇 诇拽讬讬诪讜 讻讬 讛讻讗 讛讜讛 诇谉 诇诪讬诪专 讚讗祝 注诇 讙讘 讚转谞讗讬 讘讟诇 诪注砖讛 拽讬讬诐 讻讬 讛讬讻讬 讚讬诇驻讬谞谉 讘驻专拽 诪爪讜转 讞诇讬爪讛 (讬讘诪讜转 讚祝 拽讜) 讚讘注讬谞谉 砖讬讜讻诇 诇注砖讜转 注''讬 砖诇讬讞 讜讬''诇 讚讛转诐 诇讗 讬诇驻讬谞谉 讗诇讗 砖讛诪注砖讛 讬讻讜诇 诇注砖讜转 注''讬 砖诇讬讞 讗讘诇 转谞讗讬 讗讬谉 诇讞讜砖 讗诐 诇讗 讬讜讻诇 诇注砖讜转 注''讬 砖诇讬讞 讗讜 讗讬谞讜 讬讻讜诇 诇注砖讜转 讻诇诇: 注诇 诪谞转 砖转讘注诇讬 诇驻诇讜谞讬 讜讗讬诇讜 诇讗讘讗 讜诇讗讘讬讱 诇讗 拽转谞讬. 讬砖 住驻专讬诐 砖讛讜讙讛讜 讘讘专讬讬转讗 注''诪 砖诇讗 转讘注诇讬 诇讗讘讗 讜诇讗讘讬讱 讗讬谉 讞讜砖砖讬谉 砖诪讗 转讘注诇 诇讛诐 诪砖讜诐 讚拽砖讬讗 诇讛讜 诪讗讬 讚讬讬拽 讜讗讬诇讜 诇讗讘讗 讜诇讗讘讬讱 诇讗 拽转谞讬 讗讘讗 讜讗讘讬讱 诪讗谉 讚讻专 砖诪讬讬讛讜 诪讬讛讜 诪砖讜诐 讻谉 讗讬谉 爪专讬讱 诇讛讙讬讛 讚砖驻讬专 讚讬讬拽 诪讚拽转谞讬 注''诪 砖转讘注诇讬 诇驻诇讜谞讬 诪砖诪注 讚讜拽讗 诇驻诇讜谞讬 讚诇讗 讞砖讬讘 讛驻诇讙讛 讘讚讘专讬诐 讘诪讛 砖讬砖 砖诐 讗讬住讜专 驻谞讜讬讛 讗讘诇 讗讘讗 讜讗讘讬讱 诇讗: 

专诪讘"谉

注"诪 砖诇讗 转讘注诇讬 诇讗讘讗 讜诇讗讘讬讱 讗讬谉 讞讜砖砖讬谉 砖诪讗 谞讘注诇讛 诇讛谉. 讻讘专 驻讬专砖转讬 砖专砖"讬 讝"诇 诪驻专砖 砖讗讬谉 讞讜砖砖讬谉 砖诪讗 转讘注诇 诇讛诐, 讜讗讬谉 讛诇砖讜谉 诪讞讜讜专. 
讜诇讬 谞专讗讛 驻讬专讜砖讜 讻诪砖诪注讜 专讬砖' 拽转谞讬 谞转拽讬讬诐 讛转谞讗讬 讘驻谞讬 注讚讬诐 诪讙讜专砖转 讜讗诐 诇讗讜 讗讬谞讛 诪讙讜专砖转 讜讛讚专 拽转谞讬 注"诪 砖诇讗 转讘注诇讬 诇讗讘讗 讜讗讘讬讱 讗讬谉 讞讜砖砖讬谉 砖诪讗 谞讘注诇讛 诇讛诐 讻诇讜诪专 讗注"驻 砖讗讘讗 讜讗讘讬讱 诪转讬讞讚讬诐 注诪讛 讗讬谞讛 爪专讬讻讛 诇讛讘讬讗 注讚讬诐 砖诇讗 注讘专讛 注诇 转谞讗讛 讗诇讗 谞讗诪谞转 讛讬讗 诇讜诪专 砖诇讗 注讘专转讬 注诇 讛转谞讗讬 讜讗注"驻 砖讛讘注诇 诪讻讞讬砖讛 讜讗讜诪专 诇讛 讘讛讚讬讗 砖注讘专讛.
讜讻谉 讛讚讬谉 讘讻诇 转谞讗讬 讙讬讟讬谉 砖讛谉 讘讘讟讜诇 诪注砖讛 讻讙讜谉 注"诪 砖诇讗 转砖转讬 讬讬谉 注讚 讬讜诐 驻诇讜谞讬 砖讗注"驻 砖讛讜讗 讟讜注谉 砖注讘专讛 注诇 转谞讗讛 谞讗诪谞转 砖讗讬谉 讞讜砖砖讬谉 砖诪讗 注讘专讛 讚讛"诇 讻诪讬 砖讗诪专 转讞诇讛 谞讗诪谞转 注诇讬 讜讗注"驻 砖讗诪专讜 讞讜砖砖讬谉 砖诪讗 驻讬讬住 砖讗谞讬 讛转诐 诪砖讜诐 讚砖讻讬讞讗 讚诪驻讬讬住 讜讬砖 专讙诇讬诐 诇讚讘专 砖诇讗 讙专砖讛 诪讬讚 讻诪讜 砖驻讬专砖转讬 讘诪拽讜诪讜 讜砖诪讗 讘讛讗 谞诪讬 讞讜砖砖讬谉 诪砖讜诐 转谞讗讬 砖讘讬讚讜 讜讛讜讗 砖讘 讜讗诇 转注砖讛 讗讬谉 讞讜砖砖讬谉 诇讜 讚讜诪讬讗 讚砖诇讗 转讘注诇讬 诇讗讘讗 讜诇讗讘讬讱.
讜讛"讛 讚讛讬诇"谞 砖诇讗 转讘注诇讬 诇讗讬砖 驻诇讜谞讬 讗诇讗 诇讗砖诪讜注讬谞谉 讚注"诪 砖诇讗 转讘注诇讬 诇讗讘讗 讜诇讗讘讬讱 讗讬谞讛 讗诇讗 讻诪驻诇讬讙讛 讘讚讘专讬诐 讗"谞 讚砖诇讗 转讘注诇讬 诇驻诇讜谞讬 诇专讘谞谉 讗讬谞讜 讙讟 讚砖讬讜专讗 讛讜讬.





专砖讘"讗

 讗讟讜 [讛讻讗] 讘讚讬讚讛 拽讬讬诪讗 诇讗讬讙专讜砖讬. 讜讗诐 转讗诪专 讚讬诇诪讗 讘砖谞转拽讚砖讛 注诇 转谞讗讬 砖讬讙专砖谞讛 诇讝诪谉 讬讚讜注 讚讛砖转讗 拽讬讬诪讗 讘讚讬讚讛 诇讗讬讙专讜砖讬, 讬砖 诇讜诪专 讚讗驻讬诇讜 讻讬 诪讬讙专砖讗 讗讻转讬 讗讬讻讗 诇诪讬驻专讱 讗讟讜 讘讚讬讚讛 拽讬讬诪讗 诇讗讬谞住讜讘讬 诇讛讗讬 讜讛讗讬 讚讗诪专讬谞谉 诇拽诪谉 驻诇讜谞讬 讗驻砖专 讚诪砖讞讚讗 诇讬讛 讘诪诪讜谞讗 诇讗 讚诪讬讗 诇讛讗讬 讚讛讻讗 讗讬谉 诇讛 诇住诪讜讱 注诇 讝讛 诇注讘讜专 讜诇讬谞砖讗 讚砖诪讗 诇讗 诪拽讘诇 诪讬谞讛, 讜讛讻讗 讚注讚讬驻讗 诪讬谞讛 谞拽讟 诪砖讜诐 讚讛讬讗 讞砖砖讗 拽诪讬讬转讗 诇讜诪专 讚讗驻讬诇讜 讙讬专讜砖讬谉 砖诇 讝讛 讗讬谉 讘讬讚讛 讜讗讬讻讗 转专转讬 讚讙讬专讜砖讬讛 讜谞讬砖讜讗讬讛 讗讬谉 讘讬讚讛.



转谞讬讗 讻讜转讬讛 讚专讘讗 讛专讬 讝讜 诇讗 转谞砖讗 诇讗 诇讜 讜诇讗 诇讗讞专 讜讗诐 谞砖讗转 诇讜 诇讗 转爪讗 诇讗讞专 转爪讗. 讻转讘 讛专诪讘"诐 讝"诇 讜讗诐 谞砖讗转 诇讗讞专 拽讜讚诐 砖转谞砖讗 诇讜 讘讟诇 讛讙讟 讜转谞砖讗 诇讜 讜转爪讗 讜讛讜诇讚 诪诪讝专 讜爪专讬讻讛 讙讟 诪砖谞讬, 讜讗讬谞讜 诪讞讜讜专 诇诪讛 讛讙讟 讘讟诇 讚讛讗 讗驻砖专 砖讬讙专砖 讝讛 讜讬砖讗 讗讜转讛 讘注诇 讛转谞讗讬 讜讝讜 诪谉 讛讛砖讙讜转 砖讛砖讬讙 注诇讬讜 讛专讗讘"讚 讝"诇 讜转讚注 诇讱 讚讛讗 专讘讗 诇讗 拽砖讬讗 诇讬讛 讗诇讗 诇讻转讞诇讛 讗诪讗讬 转谞砖讗 诇讗讞专 讜讻讬讜谉 讚讗讬谉 讘讬讚讛 诇讗讬讙专讜砖讬 讜诇拽讬讜诪讬 转谞讗讛, 讗讘诇 拽讬讬诪转讜 诪拽讜讬讬诐 讜诪讙讜专砖转 诇诪驻专注 讘谞讬讛 诪专讗砖讜谉 讻砖专讬谉 讜讗诐 谞转讗诇诪谞讛 讗讜 谞转讙专砖讛 诪谉 讛砖谞讬 讛讝讛 砖讛讜讗 讘注诇 讛转谞讗讬 讗住讜专讛 诇讞讝讜专 诇讝讛 砖谞砖讗讛 专讗砖讜谉 诪砖讜诐 诪讞讝讬专 讙专讜砖转讜 诪谉 讛谞砖讜讗讬谉, 讜诪住转讘专讗 讚讘注诇 诪谞转 砖转转谞讬 诇讬 诪讗转讬诐 讝讜讝 讚讗诪专讬谞谉 讜诇讗讞专 诇讗 转谞砖讗 注讚 砖转转谉 讗诐 注讘专讛 讜谞砖讗转 拽讜讚诐 砖转转谉 诇讗 转爪讗 讚讛讻讗 诇讗 讗诪专讜 转爪讗 讗诇讗 诪砖讜诐 讚讗讬讻讗 诇诪讬诪专 讚讗讬 讗驻砖专 诇讛 诇拽讬讬诐 转谞讗讛 讜诇讬谞砖讗 诇讝讛 讘注诇 讛转谞讗讬 讗诇讗 讗诐 讬讜爪讬讗 讛专讗砖讜谉 讘讙讟 讜讻讚诪砖诪注 诪讚讗诪专讬谞谉 讜讛讗 讘注讬讗 诇拽讬讜诪讬 转谞讗讛 讜讻讬 转讬诪讗 讗驻砖专 讚诪讬讙专砖讗 诇诪讞专 讜诪拽讬讬诪讛 诇转谞讗讛 讚讗诇诪讗 讘诇讗 讙讬专讜砖讬谉 砖诇 讝讛 讗讬 讗驻砖专 诇讛 诇拽讬讬诐 转谞讗讛 讚讗砖转 讛专讗砖讜谉 讛讬讗, 讜讛讬诇讻讱 注诇 讻专讞讬谉 转爪讗 诪讝讛 讜诇讗 住讙讬讗 讘诇讗讜 讛讻讬, 讗讘诇 讛转诐 讗驻砖专 讚诪拽讬讬诪讗 转谞讗讛 转讜转讬 [讘谞讚驻住: 讙讘专讗] 讙讘专讛 讜讗诪讗讬 转讬驻讜拽, 讜讗驻讬诇讜 转诪爪讗 诇讜诪专 讚讛讻讗 讘诇讗 讙讬专讜砖讬 专讗砖讜谉 讬讻讜诇讛 诇拽讬讬诐 转谞讗讛 讜诇讛谞砖讗 诇讝讛 讘注诇 讛转谞讗讬 讜讻谉 讚注转 专讘谞讜 讬爪讞拽 讛讝拽谉 讝爪"诇 诇驻讬 砖讗讬谉 拽讬讚讜砖讬 专讗砖讜谉 讞诇讬谉 注讚 砖讬转拽讬讬诐 讛转谞讗讬 讜砖转谞砖讗 诇讝讛 讻讬讜谉 砖讗诇讜 诇讗 讞诇讜 拽讚讜砖讬 砖谞讬 谞诪爪讗 砖讛讙讟 讘讟诇 讗诐 讻谉 诇讗 讞诇讜 拽讬讚讜砖讬 专讗砖讜谉 注讚 砖讬讞讜诇讜 拽讬讚讜砖讬 砖谞讬, 讜讛讗 讚驻专讬讱 专讘讗 讛讗 讘注讬讗 诇拽讬讜诪讬 转谞讗讛 讜诇讗讜 讘讬讚讛 诇讗讬讙专讜砖讬 诪砖讜诐 砖讗讬谞讛 讬讻讜诇讛 诇拽讬讬诐 转谞讗讛 讘诇讗 讙讟 诪专讗砖讜谉 讗诇讗 讗诐 讻谉 注诪讚讛 讗爪诇 讛专讗砖讜谉 讘讝谞讜转 讜讘讗讬住讜专 驻谞讜讬讛 讗讘诇 讗诐 谞转讙专砖讛 诪专讗砖讜谉 讘讙讟 讜谞砖讗转 诇砖谞讬 谞诪爪讗转 拽讬讚讜砖讬讛 诪专讗砖讜谉 拽讬讚讜砖讬谉 讙诪讜专讬谉 诇诪驻专注 讜讘讛讬转专 注诪讚讛 讗爪诇讜 讜讝讛 讗讬谞讜 讘讬讚讛 讗讘诇 讘诇讗 讙讟 谞爪专讱 诇讜诪专 砖讞诇讜 拽讚讜砖讬 砖谞讬 讜讛讜驻拽注讜 拽讬讚讜砖讬 专讗砖讜谉 讜讛讬诇讻讱 诇讗 转谞砖讗 诇专讗砖讜谉. 讜诪讬讛讜 诪讻诇 诪拽讜诐 讛讻讗 诇讗 诪驻拽讬谞谉 诇讛 讗诇讗 诪讛讗讬 讟注诪讗 讗讘诇 讘注诇 诪谞转 砖转转谞讬 诇讬 诪讗转讬诐 讝讜讝 讬讻讜诇讛 诇拽讬讬诐 转谞讗讛 讘讛讬转专 讜讛讬诇讻讱 诇讗 转爪讗, 讜讗驻砖专 讚讗住讜专讛 讘讘讬讗讛 诪讚专讘谞谉 注讚 砖转转谉 讚讛讗 诪注讬拽专讗 讙讝专讬谞谉 讘讛 砖诪讗 诇讗 转转谉 讜讛砖转讗 谞诪讬 讗祝 注诇 驻讬 砖讗讬谉 诪讞诪讬专讬谉 注诇讬讛 诇讛讜爪讬讗讛 讗讬谉 诪拽讬诇讬谉 讘讛 诇讛转讬专讛 注讚 砖讬转拽讬讬诐 讛转谞讗讬.



注诇 诪谞转 砖转讘注诇讬 诇驻诇讜谞讬 谞转拽讬讬诐 讛转谞讗讬 讛专讬 讝讛 讙讟. 诪讬讛讜 诇讻转讞诇讛 诇讗 转讘注诇 诇讜 讚讛讗 讗讬谞讛 诪讙讜专砖转 注讚 砖转讘注诇 诇讜 谞诪爪讗 转讞诇转 讘讬讗讛 讘讗讬住讜专 讚注讜讚讛 讗砖转 讗讬砖, 讜讛讻讬 讗讬转讗 讘讬专讜砖诇诪讬 注诇 诪谞转 砖转转讘注诇讬 诪驻诇讜谞讬 讘转讞诇讛 讛讜讗 讗住讜专 诇讘注讜诇 注讘专 讜讘注诇 讛讜转专 讛讙讟 诇诪驻专注, 讜讛讗 讚讗诪专讬谞谉 诇注讬诇 注诇 诪谞转 砖转谞砖讗讬 诇驻诇讜谞讬 讛专讬 讝讜 诇讗 转谞砖讗 诇讜 讜驻专讬砖谞讗 讟注诪讗 讻讚讬 砖诇讗 讬讗诪专讜 谞砖讜转讬讛谉 谞讜转谞讬谉 讘诪转谞讛 讛讗 诇讗讜 讛讻讬 诪讜转专转 诇讬谞砖讗 诇讜 [讘谞讚驻住: 讛讬讬谞讜 诪砖讜诐 讚讛转诐 注诇 诪谞转 砖转谞砖讗讬 诇讜 拽讗诪专 讜讻讬讜谉 砖谞讻谞住讛 诇讞讜驻讛 谞转拽讬讬诐 讛转谞讗讬 讚讞讜驻讛 注讜砖讛 谞讬砖讜讗讬谉 讜讘讞讜驻讛 诇讬讻讗 讗讬住讜专讗 讜讛讬诇讻讱 讟注诪讗 讚砖诇讗 讬讗诪专讜 谞砖讜转讬讛谉 谞讜转谞讬谉 讘诪转谞讛 讛讗 诇讗讜 讛讻讬 诪讜转专转 诇讬谞砖讗 诇讜]. 讜诪讬讛讜 讗讬讻讗 诇诪讬讚拽 讚讛讗 讻诇 讛讗讜诪专 注诇 诪谞转 讻讗讜诪专 诪注讻砖讬讜 讚诪讬 讜讗诐 谞拽专注 讛讙讟 讗讜 谞讗讘讚 诪拽讬讬诪转 转谞讗讛 讜诪讙讜专砖转 讗诐 讻谉 讻砖讘讜注诇 驻谞讜讬讛 讛讜讗 讘讜注诇 讚讻诇 砖诪拽讬讬诪转 转谞讗 讛专讬 讝讜 诪讙讜专砖转 诇诪驻专注, 讜砖诪讗 讛讗 讚讬专讜砖诇诪讬 讻诪讗谉 讚讗诪专 讛讗讜诪专 注诇 诪谞转 诇讗讜 讻讗讜诪专 诪注讻砖讬讜 讜讛讜讛 诇讬讛 讻诪讗谉 讚讗诪专 讛专讬 讝讛 讙讬讟讬讱 诇讻砖转讘注诇讬 诇驻诇讜谞讬 讚讗住讜专 诇讘注讜诇 讜讗诐 注讘专 讜讘注诇 讛讜转专 讛讙讟 讗诇讗 讚拽砖讬讗 讚讛讜转专 讛讙讟 诇诪驻专注 拽讗诪专, 讜讗讬 讗驻砖专 诇讜诪专 讚诇讻转讞诇讛 讛讜讗 讗住讜专 诇讘注讜诇 诪砖讜诐 驻谞讜讬讛 拽讗诪专 讚注诇 讛讗 讚专讘讬 讗诇讬注讝专 讙专住讬谞谉 诇讛 讛转诐 讜讛讻讬 讙专住讬谞谉 讗诪专 专讘讬 砖诪讬讬 诪爪讬谞讜 讗砖讛 讘转讞诇讛 讗讬谉 讞讬讬讘讬谉 注诇讬讛 诪砖讜诐 注专讜讛 讜讘住讜祝 讞讬讬讘讬谉 注诇讬讛 诪砖讜诐 注专讜讛 讗诪专 诇讬讛 专讘讬 诪谞讗 诇诪讛 诇讗 诇诪讛 讝讛 讚讜诪讛 诇讗讞讚 砖讗诪专 诇讗砖转讜 讛专讬 讝讛 讙讬讟讬讱 注诇 诪谞转 砖转转讘注诇讬 诪驻诇讜谞讬 讘转讞诇讛 讛讜讗 讗住讜专 诇讘注讜诇 注讘专 讜讘注诇 讛讜转专 讛讙讟 诇诪驻专注, 讗诇诪讗 诪砖讜诐 注专讜讛 拽讗诪专, 讜爪专讬讱 注讬讜谉. [讘谞讚驻住: 讜注讜讚 讚拽砖讬讗 诇讬 讚讗诐 讻谉 诪讗讬 砖谞讗 注诇 诪谞转 砖转讘注诇讬 诇驻诇讜谞讬 诪注诇 诪谞转 砖转讘注诇讬 诇讗讘讗 讜诇讗讘讬讱 讚讻讗谉 讜讻讗谉 诇讻转讞诇讛 讗讬住讜专 注专讜转 讗砖转 讗讬砖 讗讬讻讗, 讜诪讬讛讜 讘讝讛 讗驻砖专 诇拽讬讜诪讬 转谞讗讛 讘讗讞专 讘诇讗 讗讬住讜专 讜讻讙讜谉 砖转讘注诇 诇讜 讚专讱 谞讬砖讜讗讬谉 讘讬谉 砖诇讗 讘谞砖讜讗讬谉 谞转拽讬讬诐 讛转谞讗讬 讜讛专讬 讝讜 诪讙讜专砖转].



 讛讗 讚拽转谞讬: 注诇 诪谞转 砖转讘注诇讬 诇驻诇讜谞讬. 诪住转讘专讗 讗驻讬诇讜 谞讘注诇转 诇讜 讚专讱 谞讬砖讜讗讬谉 讛专讬 讝讜 诪讙讜专砖转 讚诇讗讜 讚讜拽讗 砖转讘注诇讬 诇讜 讘讝谞讜转 拽讗诪专 讗诇讗 讻诇 砖谞讘注诇转 诇讜 讘讬谉 讘讛讬转专 讘讬谉 讘讗讬住讜专 谞转拽讬讬诐 讛转谞讗讬, 讜讛讗 讚拽讗诪专 注诇 诪谞转 砖转讘注诇讬 讜诇讗 拽讗诪专 注诇 诪谞转 砖转谞砖讗讬 诇讗讜 诇诪注讜讟讬 讘注讬诇讛 谞讬砖讜讗讬诐 讗诇讗 诇专讘讜转 诇讛 讗驻讬诇讜 讘注讬诇转 讝谞讜转, 讜讻谉 谞专讗讛 诪讚讘专讬 专砖"讬 讝"诇 砖驻讬专砖 诇拽诪谉 讙讘讬 讗驻砖专 讚诪砖讞讚讗 诇讬讛 讘诪诪讜谞讗 讗驻砖专 讚诪砖讞讚讗 诇讬讛 讜转谞砖讗 诇讜 讘诇讗 讗讬住讜专, 讜讗讞专讬诐 驻讬专砖讜 砖诐 讗驻砖专 讚诪砖讞讚讗 诇讬讛 讜讬讘讗 注诇讬讛 讚诇讬讻讗 讗讬住讜专 讞诪讜专 讗诇讗 讗讬住讜专 驻谞讜讬讛 讚讗讬谞讜 讞诪讜专 注诇讬讜 讻诇 讻讱 讗讘诇 讗讘讗 讜讗讘讬讱 讚讗讬住讜专 讞诪讜专 讛讜讗 讜诇讗讜 讘讚讬讚讛 [讘讻转"讬: 讘讚讬讚讬讛] 拽讬讬诪讗 讗讬谞讛讜 诇讗 注讘讚讬 讜讗祝 注诇 讙讘 讚诪砖讞讚讗 诇讛讜 讘诪诪讜谞讗, 讜谞专讗讛 砖讛诐 驻讬专砖讜 砖转讘注诇讬 讚讜拽讗 讘讝谞讜转 诪讚诇讗 拽讗诪专 注诇 诪谞转 砖转砖讗讬, 讜讘讗诪转 砖讬砖 诇讜 拽爪转 专讗讬讬讛 [讘谞讚驻住: 住注讚] 诇讚讘专讬讛诐 诪讚拽讗诪专 诇讗讘讬讬 讻诇诇 诇讗转讜讬讬 讘砖专 讞讝讬专 讜讗讘讗 讜讗讘讬讱 讝讛 诇诪注讜讟讬 驻诇讜谞讬, 讜讗讬 讘谞讬砖讜讗讬谉 驻砖讬讟讗 讚讘谞讬砖讜讗讬谉 诪讗讬 讛驻诇讙转 讚讘专讬诐 砖讬讬讱 讘讛讗, 讜讚讜讞拽 讛讜讗 诇讜诪专 讚诇讗 拽讗讬 讗驻诇讜谞讬 砖讛讝讻讬专讜 讻讗谉 讚讛讬讬谞讜 砖讗诪专 诇讛 住转诐 注诇 诪谞转 砖转讘注诇讬 诇驻诇讜谞讬 讗诇讗 讘注诇诪讗 拽讗讬 讜讘砖讗诪专 诇讛 注诇 诪谞转 砖转讘注诇讬 诇驻诇讜谞讬 讘讝谞讜转, 讚讛讗 讜讚讗讬 讗讬谞讜 谞专讗讛 讚讗驻诇讜谞讬 砖讛讝讻讬专讜 讻讗谉 拽讗讬 诪谉 讛住转诐 [讘谞讚驻住: 讜诇讬转讗 砖讛专讬 讛讜讗 诇讗 讛转谞讛 讗诇讗 讘讘注讬诇讛 讜诇讗 砖转讛讗 讛讘注讬诇讛 讚讜拽讗 讘讛讬转专 讜注诇 讝讛 讛讜爪专讱 讝讛 诇诪注讜讟讬 砖讗讬谞讜 讻讘砖专 讞讝讬专 诪诪砖 砖讗讬 讗驻砖专 讘诇讗 注拽讬专转 诪爪讜讛 砖讛专讬 讝讜 讬讻讜诇讛 诇砖讞讚讜 讘诪诪讜谞讗 讜转讘注诇 诇讜 讚专讱 谞讬砖讜讗讬谉].



注诇 诪谞转 砖诇讗 转讘注诇讬 诇讗讘讗 讜诇讗讘讬讱 讗讬谉 讞讜砖砖讬谉 砖诪讗 谞讘注诇讛 诇讻讛谉. 讻诇讜诪专 砖诪讗 转讘注诇 诇讛谉, 讻讱 驻讬专砖 专砖"讬 讝"诇 讜讘注诇讬 讛转讜住驻讜转 讝"诇, 讜讛专诪讘"谉 谞"专 诇讬讬砖讘 讛诇砖讜谉 诪讚诇讗 拽讗诪专 讗讬谉 讞讜砖砖讬谉 砖诪讗 转讘注诇 驻讬专砖 讛诇砖讜谉 讻驻砖讜讟讜 注诇 诪谞转 砖转讘注诇讬 诇驻诇讜谞讬 谞转拽讬讬诐 讛转谞讗讬 讻诇讜诪专 讗诐 讬砖 注讚讬诐 砖专讗讜讛 砖谞讘注诇讛 讛专讬 讝讛 讙讟 讜讗诐 诇讗讜 讗祝 注诇 驻讬 砖谞转讬讞讚讛 注诪讜 讗讬谞讜 讙讟 讚诇讗 讗诪专讬谞谉 讘讻讬 讛讗 讛谉 讛谉 注讬讚讬 讬讞讜讚 讛谉 讛谉 注讬讚讬 讘讬讗讛, 注诇 诪谞转 砖诇讗 转讘注诇讬 诇讗讘讗 讜诇讗讘讬讱 讗祝 注诇 驻讬 砖谞转讬讞讚讛 注诪讛谉 讗讬谉 讞讜砖砖讬谉 砖诪讗 谞讘注诇讛 诇讛谉 注讚 砖谞讚注 讘讘讬专讜专 砖注讘专讛 注诇 转谞讗讛, 讜讗驻讬诇讜 讘讗 讛讘注诇 讜注专注专 讜讟注谉 讘专讬讗 砖谞讘注诇讛 诇讛谉 讗讬谉 讞讜砖砖讬谉, 讜讛讜讗 讛讚讬谉 诇讻诇 转谞讗讬 砖讘砖讘 讜讗诇 转注砖讛 讗讬谉 讞讜砖砖讬谉 砖讘讟诇讛 转谞讗讛 讘讬讚讬诐 注讚 砖讬转讘专专 讘讬讟讜诇讜 讘注讚讬诐 讜讗讬谞讜 讚讜诪讛 诇注诇 诪谞转 砖讗注讘讜专 诪谞讙讚 驻谞讬讱 砖诇砖讬诐 讬讜诐 讚讗诪专讬谞谉 诇注讬诇 讚讞讜砖砖讬谉 砖诪讗 驻讬讬住 注讚 砖讬讗诪专 诇讛 转讛讗 谞讗诪谞转 诇讜诪专 砖诇讗 驻讬住转讬, 讜讗讬 谞诪讬 讘讗诐 诇讗 讘讗转讬 砖讛讚讘专 转诇讜讬 讘讬讚讜 讜诪注讬拽专讗 诪讙诇讛 讛讜讗 讘讚注转讜 砖讞驻抓 诇讘讟诇 转谞讗讜 讻讚讬 诇讘讟诇 讛讙讟, 讗讘诇 讻讗谉 砖讛讚讘专 转诇讜讬 讘讬讚讛 讗讬谞讜 诪爪讜讬 砖转拽诇拽诇 注爪诪讛 讜讛诇讻讱 诪住转诪讗 诇讗 讞讬讬砖讬谞谉 诇讛 讜讗驻讬诇讜 讘讗 讛讘注诇 讜注专注专, 讜讛讗 讚谞拽讟 讛讻讗 诇讗讘讗 讜诇讗讘讬讱 讛讜讗 讛讚讬谉 诇注诇 诪谞转 砖诇讗 转讘注诇讬 诇驻诇讜谞讬 讗诇讗 诇讗砖诪讜注讬谞谉 讚注诇 诪谞转 砖转讘注诇讬 诇讗讘讗 讜诇讗讘讬讱 讗讬谞讜 讗诇讗 讻诪驻诇讬讙讛 讘讚讘专讬诐, 讜讙诐 讝讛 诇讗 讻驻讬专讜砖讜 砖诇 专砖"讬 讝"诇 砖驻讬专砖 讚讚讜拽讗 讗讘讗 讜讗讘讬讱 讗讘诇 驻诇讜谞讬 讞讜砖砖讬谉 砖诪讗 转讘注诇 诇讜 讜讛讜讛 诇讬讛 讻注诇 诪谞转 砖诇讗 转诇讻讬 诇讘讬转 讗讘讬讱 诇注讜诇诐 讚讞讜砖砖讬谉 砖诪讗 转诇讱, 讜讗讬谞讜 诪讞讜讜专 讚注诇 诪谞转 砖诇讗 转讘注诇讬 诇驻诇讜谞讬 讛讜讛 诇讬讛 讻注诇 诪谞转 砖诇讗 转砖转讬 讬讬谉 讻诇 讬诪讬 讞讬讬 驻诇讜谞讬 讚讛讻讗 讜讛讻讗 讘转谞讗讛 拽讬讬诪讗 讻诇 讬诪讬 讞讬讬 讗讜转讜 驻诇讜谞讬 讜诪砖注讛 砖诪转 谞转拽讬讬诐 转谞讗讛 讛讻讗 讜讛讻讗, 讜注讜讚 讚诪讛 讛驻专砖 讬砖 讘讬谉 讗讘讗 讜讗讘讬讱 讜讘讬谉 驻诇讜谞讬 讚讗讬 诪砖讜诐 讚讘讗讘讗 讜讗讘讬讱 讗讬讻讗 讗讬住讜专讗 讘讗讞专 谞诪讬 讗讬讻讗 讗讬住讜专讗 讚讻诇 砖谞讘注诇讛 诇讜 讛讙讟 讘讟诇 讜讘转谞讗讛 拽讬讬诪讗 讜谞诪爪讗 讘讗 注诇 讗砖转 讗讬砖, 讜诪讬讛讜 讘讛讗 讗讬讻讗 诇诪讬诪专 讚讘讗讞专 讗讬讻讗 诇诪讬讞砖 砖诪讗 转讘注诇 诇讜 讗讞专 诪讬转转 讛诪讙专砖 讚讗讬讛讜 诇讗讜 讗讬住讜专讗 拽讗 注讘讬讚 讛讬诇讻讱 讞讜砖砖讬谉 砖诪讗 转讘注诇 诇讜 讗讘诇 讘讗讘讗 讜讘讗讘讬讱 讚讘讻诇 砖注转讗 讘讗讬住讜专 拽讬讬诪讗 诇讛讜 诇讗 讞讬讬砖讬谞谉 砖诪讗 转讘注诇 诇讛谉 讜讻谉 驻讬专砖讜 讘转讜住驻讜转 讚讘讛讻讬 讗讬讻讗 诇讗讬驻诇讜讙讬 讘讬谉 驻诇讜谞讬 诇讗讘讗 讜讗讘讬讱.





讛诪讗讬专讬

讛专讬 讝讛 讙讬讟讬讱 注诇 诪谞转 砖转谞砖讗讬 诇驻诇谞讬 讗诐 谞砖讗转 诇讜 讛专讬 讝讛 讙讟 讻砖专 讗诇讗 砖诪讙讝讬专转 讞讻诪讬诐 诇讗 转谞砖讗 诇讜 砖诪讗 讬讗诪专讜 谞砖讜转讬讛谉 谞讜转谞讬谉 讘诪转谞讛 讜诪讗讞专 砖讗讬谞讛 谞砖讗转 诇讜 诇讗 转谞砖讗 诇讗讞专 砖讛专讬 诇讗 谞转拽讬讬诐 讛转谞讗讬 讜讗诐 谞砖讗转 诇讜 诇讗 转爪讗 讜讗诐 谞砖讗转 诇讗讞专 转爪讗 讻诪讜 砖讘讬讗专谞讜 诇诪注诇讛 讜讗诐 讗诪专 注诇 诪谞转 砖诇讗 转谞砖讗讬 讗诇讗 诇驻诇谞讬 讛讚讘专 专讜驻祝 讘讬讚讬 砖讗诐 谞砖讗转 诇讗讜转讜 驻诇谞讬 讜诪转 砖诪讗 讗祝 讛讜讗 诪讻讜讬谉 砖诇讗 转谞砖讗 诇注讜诇诐 诇讗讞专 讜讛专讬 讗讬谉 讝讛 讻专讬转讜转 讗讜 砖诪讗 讚注转讜 讘谞砖讜讗讬谉 讛讘讗讬诐 讗讞专 讙讬专讜砖讬讜:



拽讜谞诐 注讬谞讬 讘砖讬谞讛 讛讬讜诐 讗诐 讗讬砖谉 诇诪讞专 讻讘专 讘讬讗专谞讜 砖诪讜转专 诇讬砖谉 讛讬讜诐 讜讗讬谉 讞讜砖砖讬谉 砖诪讗 讬讬砖谉 诇诪讞专 讜讗讬谉 爪专讬讱 诇讜诪专 讘拽谞诐 注讬谞讬 讘砖讬谞讛 诇诪讞专 讗诐 讗讬砖谉 讛讬讜诐 砖诪讜转专 诇讬砖谉 讛讬讜诐 讜讗讬谉 讞讜砖砖讬谉 砖诪讗 讬讬砖谉 诇诪讞专 讚讗讬 讘转谞讗讬讛 诪讬讝讚讛专 讻诇 砖讻谉 讚讘讗讬住讜专讬讛 诪讬讝讚讛专 讜讗祝 诇讚注转 讛讗讜住专 讘讛讬讜诐 讗诐 讗讬砖谉 诇诪讞专 讘诇诪讞专 讗诐 讗讬砖谉 讛讬讜诐 诪转讬专 讜讻诪讜 砖讗诪专讜 砖诐 讟"讜 讗' 诇讚注转讜 讻讬 诇讗 诪讬讝讚讛专 讘转谞讗讬讛 讘讗讬住讜专讬讛 诪讬讝讚讛专:



讻诇 砖讛转谞讛 诇讛 讘讚讘专 砖讗讬 讗驻砖专 诇拽讬讬诪讜 讗讬谞讜 转谞讗讬 讜讛诪注砖讛 拽讬讬诐 讜讛专讬 讛讬讗 诪讙讜专砖转 诪注转讛 讛专讬 讝讛 讙讬讟讬讱 注诇 诪谞转 砖转注诇讬 诇专拽讬注 注诇 诪谞转 砖转专讚讬 诇转讛讜诐 注诇 诪谞转 砖转讘诇注讬 拽谞讛 讘谉 讗专讘注 讗诪讜转 注诇 诪谞转 砖转讘讬讗讬 诇讬 拽谞讛 讘谉 诪讗讛 讗诪讛 注诇 诪谞转 砖转注讘专讬 讬诐 讛讙讚讜诇 讘专讙诇讬讱 讗讬谞讜 讗诇讗 讻诪驻诇讬讙讛 讘讚讘专讬诐 讜讛专讬 讛讙讟 讙讟 讻砖专 讗讘诇 讗诐 讗诪专 注诇 诪谞转 砖转讗讻诇讬 讘砖专 讞讝讬专 讗讜 注诇 诪谞转 砖转讗讻诇讬 讘讬讜诐 讛讻驻讜专讬诐 讝讛 讜讻讬讜爪讗 讘讜 讗诐 谞转拽讬讬诐 讛转谞讗讬 诪讙讜专砖转 讜讗诐 诇讗讜 讗讬谞讛 诪讙讜专砖转 讚讛讗 诪讻诇 诪拽讜诐 讗讬驻砖专 讚讗讻诇讛 讜诇拽讬讗 讗讜 诪讬注谞砖讗 讜讗讬谉 讻讗谉 诪转谞讛 诇注拽讜专 讚讘专 诪谉 讛转讜专讛 讚讗讬讛讜 诇讗 讗诪专 讚转讬讻讜诇 讗诇讗 讚讗讬 讗讻诇讛 转讬讙专砖 诇讗 转讬讻讜诇 讜诇讗 转讬讙专砖 讜讻谉 讻诇 讻讬讜爪讗 讘讝讛:



讗诪专 诇讛 讛专讬 讝讛 讙讬讟讬讱 注诇 诪谞转 砖转讘注诇讬 诇驻诇谞讬 讗诐 谞转拽讬讬诐 讛转谞讗讬 专"诇 讘驻谞讬 注讚讬诐 讛专讬 讝讛 讙讟 讜讗诐 诇讗 谞转拽讬讬诐 讗讬谞讜 讙讟 讜诇讚注转谞讜 讘讝讜 讗讬谞讛 讬讻讜诇讛 诇讬谞砖讗 注讚 砖讬转拽讬讬诐 讛讜讗讬诇 讜拽讜诐 注砖讛 讛讜讗 讜诇砖讬讟讛 讗讞专转 讬讻讜诇讛 诇讬谞砖讗 砖讛专讬 讘讬讚讛 讛讜讗 讜讻讚拽讗诪专 讘砖诪注转讗 讗讬驻砖专 讚诪砖讞讚讗 诇讬讛 讜诪专爪讬讗 诇讬讛 讗讘诇 讗诐 讗诪专 注诇 诪谞转 砖诇讗 转讘注诇讬 诇驻诇谞讬 诇讚注转谞讜 诪讙讜专砖转 讜转谞砖讗 诪讬讚 讻诪讜 砖讻转讘谞讜 诇诪注诇讛 讗诇讗 砖讙讚讜诇讬 讛专讘谞讬诐 诇驻讬 诪讛 砖诪爪讗谞讜 讘专讜讘 驻讬专讜砖讬讛诐 诪讚诪讬谉 讗讜转讛 诇诇讗 转诇讻讬 诇讘讬转 讗讘讬讱 诇注讜诇诐 讜讗讬谞讜 讻专讬转讜转 讜讬砖 诪驻专砖讬诐 砖讗讬谉 专砖讗讛 诇讬谞砖讗 讜讗讬谞讜 讚讜诪讛 诇砖讗专 转谞讗讬诐 砖讘砖讘 讜讗诇 转注砖讛 砖讛专讬 讗讬谞讜 讘讬讚讛 砖诪讗 讬诪爪讗谞讛 讘诪拽讜诐 讗讜谞住 讜讬讘注诇谞讛 讘讗讜谞住 讜讛专讬 讗讬谉 讟注谞转 讗讜谞住 讘讙讬讟讬谉 讜诪讻诇 诪拽讜诐 谞专讗讛 诇讬 砖讝讛 讗讜谞住 砖讗讬谞讜 诪爪讜讬 讛讜讗:



注诇 诪谞转 砖诇讗 转讘注诇讬 诇讗讘讗 讜诇讗讘讬讱 讗讬谉 讞讜砖砖讬谉 砖诪讗 转讘注诇 诇讛诐 讜讬讻讜诇讛 诇讬谞砖讗 诪讬讚 讜砖诪讗 转讗诪专 讘讗讘讗 讜讗讘讬讱 讛讜讗 讚讗讬谉 讞讜砖砖讬谉 讛讗 讘注诇 诪谞转 砖诇讗 转讘注诇讬 诇驻诇谞讬 讞讜砖砖讬谉 讜诇讗 转谞砖讗 注讚 砖讬诪讜转 讛驻诇谞讬 讜讗诐 讻谉 讝讛讜 讻谞讙讚 砖讬讟转谞讜 讗讬谞讜 讻谉 讗诇讗 讛讜讗 讛讚讬谉 诇注诇 诪谞转 砖诇讗 转讘注诇讬 诇驻诇谞讬 讜讛讗讬 讚谞拽讟讛 讛讻讬 讘讗讘讗 讜讗讘讬讱 诇讗砖诪讜注讬谞谉 讚讘讗讘讗 讜讗讘讬讱 讟注诪讗 讚讗诪专 诇讗 转讘注诇讬 讛讗 讗诐 讗诪专 注诇 诪谞转 砖转讘注诇讬 讗讬谞讛 爪专讬讻讛 诇拽讬讜诐 讛转谞讗讬 砖讚讬谞讜 讻注诇 诪谞转 砖转注诇讬 诇专拽讬注 讻诪讜 砖讗讘讗专 讘住诪讜讱 讗讜 砖诪讗 讛讗讬 讚谞拽讟 讘讗讘讗 讜讗讘讬讱 讗讬谉 讞讜砖砖讬谉 砖诪讗 谞讘注诇讛 诇讛诐 驻讬专讜砖讜 砖讗注"驻 砖讛讬讗 诪转讬讞讚转 注诪讛诐 转诪讬讚 讗讬谉 讞讜砖砖讬谉 诇注讬讚讬 讬讞讜讚 讜讗讬谞讛 爪专讬讻讛 诇讛讘讬讗 注讚讬诐 砖诇讗 注讘专讛 注诇 转谞讗讛 讜讗讬谉 爪专讬讱 诇讜诪专 讘驻诇谞讬 砖讗讬谉 讞讜砖砖讬谉 诇讛 砖讛专讬 讗讬谞讛 诪转讬讞讚转 注诪讜 讜谞讗诪谞转 诇讜诪专 诇讗 注讘专转讬 注诇 转谞讗讬 讜讻谉 讛讚讬谉 讘讻诇 转谞讗讬诐 砖讛诐 讘砖讘 讜讗诇 转注砖讛 讻讙讜谉 注诇 诪谞转 砖诇讗 转砖转讬 讬讬谉 注讚 讬讜诐 驻诇谞讬 砖讗驻讬' 讛讬讛 讟讜注谉 砖注讘专讛 注诇 转谞讗讛 讛讬讗 谞讗诪谞转 砖讻诇 砖讛讜讗 讘砖讘 讜讗诇 转注砖讛 讜讗讬谞讜 诪讘讬讗 注讚讬诐 讛讬讗 谞讗诪谞转 讜讛专讬 讛讜讗 讻讗讜诪专 诇讛 诪转讞诇讛 谞讗诪谞转 注诇讬 讜讗注"驻 砖讗诪专讜 讞讜砖砖讬谉 砖诪讗 驻讬讬住 讛转诐 砖讻讬讞讗 诪讬诇转讗 讘驻讬讜住 讜专讙诇讬诐 诇讚讘专 砖诇讗 讙讬专砖讛 诪讬讚 讜讻谉 讻砖讞讜砖砖讬谉 诇砖诪讗 讘讗 诪驻谞讬 砖讘讬讚讜 讛讜讗 讜讻谉 转谞讗讬 砖讘讬讚讛 讜讘拽讜诐 注砖讛 爪专讬讱 诇讛 注讚讬诐 讘拽讬讜诪讛 讗讘诇 转谞讗讬 砖讘讬讚讛 讜讘砖讘 讜讗诇 转注砖讛 讗讬谞讛 爪专讬讻讛 注讚讬诐 讜谞讗诪谞转 诇讜诪专 砖诇讗 注讘专讛:



讗诪专 诇讛 注诇 诪谞转 砖转讘注诇讬 诇讗讘讗 讜诇讗讘讬讱 讗讬谞讜 讻诇讜诐 讜诪讙讜专砖转 砖讗讬谞讜 讗诇讗 讻诪驻诇讬讙讛 讘讚讘专讬诐 讜讗讬谞讜 讚讜诪讛 诇注诇 诪谞转 砖转讗讻诇讬 讘砖专 讞讝讬专 讚讛转诐 讘讬讚讛 讛讜讗 讜讗讬驻砖专 讚讗讻诇讛 讜诇拽讬讗 讗讘诇 讘讝讜 讗讬 讗讬讛讬 注讘讚讗 讗讬住讜专讗 讗讬谞讛讜 诪讬 注讘讚讬 讜诇诪讚谞讜 砖讻诇 砖讗诪专 注诇 诪谞转 砖转讗讻讬诇讬 诇驻诇谞讬 讘砖专 讞讝讬专 讗讬谞讜 转谞讗讬 讜讛讙讟 讙讟 讜诪讻诇 诪拽讜诐 讬砖 诇讬 诇驻专砖 讘讻诇诐 砖讛转谞讗讬 转谞讗讬 讗讞专 砖讗讬驻砖专 诇讬注砖讜转 讜诇讗 讗诪专讜 讻讗谉 讗讟讜 诇讗讘讗 讜诇讗讘讬讱 讘讚讬讚讛 转诇讬讗 诪讬诇转讗 讗诇讗 讻诇讜诪专 砖诇讗 讛讬讛 诇讜 诇砖谞讜转讛 讜诇讛讝讻讬专讛 砖讗讬谉 讛讚讘专 诪爪讜讬 诇讛转谞讜转 讘讚讘专讬诐 诪讻讜讜谞讬诐 讘讚讘专 讗讬住讜专 砖讗讬谞讜 讘讬讚讛 诪讻诇 讜讻诇 讗诇讗 砖讬砖 砖讜转祝 注诪讛 讘注讘讬专讛 讛讗 诪讻诇 诪拽讜诐 讗诐 讛转谞讛 讗讬谉 讝讜 讛驻诇讙转 讚讘专讬诐 讜讗讬谉 讛讙讟 讙讟 讗诇讗 讗诐 讻谉 谞转拽讬讬诐 讛转谞讗讬 讜讛讚讘专 专讜驻祝 讘讬讚讬:



讻讘专 讘讬讗专谞讜 讘诇讗 转诇讻讬 诇讘讬转 讗讘讬讱 诇注讜诇诐 砖讗讬谞讜 讻专讬转讜转 讜讘砖诇砖讬诐 讬讜诐 讛专讬 讝讛 讻专讬转讜转 讗诪专 诇讛 注诇 诪谞转 砖诇讗 转诇讻讬 诇讘讬转 讗讘讬讱 讜诇讗 讛讝讻讬专 砖诇砖讬诐 讜诇讗 讛讝讻讬专 诇注讜诇诐 诪讛 讚讬谞讜 讞讻诪讬 讛讚讜专讜转 讻转讘讜 砖讻专讬转讜转 讛讜讗 诪驻谞讬 砖讗讬谞讛 讗住讜专讛 讗诇讗 讻诇 讬诪讬 讞讬讬 讗讘讬讛 讜讛讜讛 诇讬讛 讻讻诇 讬诪讬 讞讬讬 驻诇谞讬 讜诪诪讛 砖讗诪专讜 讘驻专拽 砖转讜祝 砖讘谞讚专讬诐 诪"讜 讗' 拽谞诐 讘讬转讱 砖讗谞讬 谞讻谞住 诪转 讗讜 诪讻专讜 诇讗讞专 诪讜转专 拽讜谞诐 讘讬转 讝讛 诪转 讗讜 诪讻专讜 诇讗讞专 讗住讜专 讜诪讻诇 诪拽讜诐 讬砖 讗讜诪专讬谉 砖讗讬谞讜 讚讜诪讛 讘讬转 讗讘讬讱 诇讘讬转讱 砖讗祝 诇讗讞专 诪讬转讛 讛讜讗 拽专讜讬 讘讬转 讗讘讬讛 讜讗祝 讘讝讛 讻诇 砖诇讗 驻讬专讟 讘讛 讝诪谉 讗注"驻 砖诇讗 讗诪专 诇注讜诇诐 讗讬谉 讝讛 讻专讬转讜转:





转讜住驻讜转 专讬"讚

转"专 讛专讬 讝讛 讙讬讟讬讱 注"诪 砖转谞砖讗讬 诇驻诇讜谞讬 讛专讬 讝讜 诇讗 转谞砖讗 诇讗 诇讜 讜诇讗 诇讗讞专 诇讗 诇讜 砖诪讗 讬讗诪专讜 谞砖讜转讬讛谉 谞讜转谞讬谉 讘诪转谞讛 讝讛 诇讝讛 讜诇讗讞专 [诇讗 转谞砖讗] 讚讘注讬讗 诇拽讬讜诪讛 诇转谞讗讛 讜讗诐 谞砖讗转 诇讜 诇讗 转爪讗 讚诪砖讜诐 讙讝讬专讛 诇讗 诪驻拽讬谞谉 诇讛 讜讗诐 谞砖讗转 诇讗讞专 转爪讗 讚讘注讬讗 诇拽讬讜诪讬讛 诇转谞讗讛 砖注讚讬讬谉 诇讗 谞转拽讬讬诐 讛转谞讗讬 讜诇讗 讛讜讬 讙讟:



讗讬转诪专 拽讜谞诐 注讬谞讬 讘砖讬谞讛 讛讬讜诐 讗诐 讗讬砖谉 诇诪讞专 讗诪专 专讘 讬讛讜讚讛 讗诇 讬砖谉 讛讬讜诐 砖诪讗 讬砖谉 诇诪讞专 谞诪爪讗 注讜讘专 注诇 谞讚专讜 诇诪驻专注 讜专讘 谞讞诪谉 讗诪专 讬砖谉 讛讬讜诐 讜讗讬谉 讞讜砖砖讬谉 砖诪讗 讬砖谉 诇诪讞专. 注诇讛 讘讚注转讜 诇讜诪专 讚驻诇讜讙转讗 讚专讘 讬讛讜讚讛 讜专讘 谞讞诪谉 讚驻诇讬讙讬 讘讛讗 砖讬讬讻讬 谞诪讬 讘讛专讬 讝讛 讙讬讟讬讱 注"诪 砖诇讗 转砖转讬 讬讬谉 讻诇 诇' 讬讜诐 讗讜 讻诇 讬诪讬 讞讬讬 驻诇讜谞讬 讚讛讬讗 讛讬讗 讚讻讬 讛讬讻讬 讚讛转诐 讗诪专 专讘 谞讞诪谉 讬砖谉 讛讬讜诐 讜讗讬谉 讞讜砖砖讬谉 砖诪讗 讬砖谉 诇诪讞专 讛"讛 讛讻讬 谞诪讬 谞讬诪讗 讛讻讗 转谞砖讗 诪讬讚 讜诇讗 讞讬讬砖讬谞谉 砖诪讗 转砖转讛 讬讬谉 讜讬讘讟诇 讛讙讟 诇诪驻专注 讜讻讬 讛讬讻讬 讚讗诪专 专讘 讬讛讜讚讛 讛转诐 讗诇 讬讬砖谉 讛讬讜诐 砖诪讗 讬砖谉 诇诪讞专 讛"讛 讛讻讬 谞诪讬 讛讻讗 诇讗 转谞砖讗 注讚 砖讬砖诇讬诪讜 诇' 讬讜诐 讗讜 注讚 砖讬诪讜转 讗讜转讜 驻诇讜谞讬 砖诪讗 转砖转讛 讬讬谉 讜讬讘讟诇 讛讙讟 诇诪驻专注 讜诇讗 讛讬讗 讚诇讗 讚诪讬 讚讛转诐 讻讬 讗诪专 拽讜谞诐 注讬谞讬 讘砖讬谞讛 讛讬讜诐 讗诐 讗讬砖谉 诇诪讞专 讗诐 讬砖谉 诇诪讞专 诇讗 讞讬讬诇 注诇讬讛 砖讜诐 讗讬住讜专讗 砖讛讗讬住讜专 诇讗 讬讞讜诇 讗诇讗 注诇 诪讛 砖讬砖谉 讗转诪讜诇 讜诪讗讬 讚讛讜讛 讛讜讛 讜讛讬诇讻讱 诇讗 讝讛讬专 讘讬讛 讜讞讬讬砖讬谞谉 砖诪讗 讬讬砖谉 诇诪讞专 讗讘诇 讛讻讗 讚讗讬 砖转讬讗 讞诪专讗 讞讬讬诇 注诇讛 讗讬住讜专讗 讚诪讬讘讟讬诇 讙讬讟讗 讜讛讜讬讗 讗砖转 讗讬砖 讜讛讬讗 讗住讜专讗 诪讬讝讛专 讝讛讬专讗 讘讛 讜诇讗 砖转讬讗 讜讛讻讬 讗诪专讬谞谉 讘谞讚专讬诐 讘驻' 讜讗诇讜 诪讜转专讬谉 讜诪讜讚讛 专讘 讬讛讜讚讛 讘讗讜诪专 拽讜谞诐 注讬谞讬 讘砖讬谞讛 诇诪讞专 讗诐 讗讬砖谉 讛讬讜诐 砖讬砖谉 讛讬讜诐 讚讗讬 诇讗 讝讛讬专 讘转谞讗讬讛 讘讗讬住讜专讬讛 诪讝讛讬专 讝讛讬专 驻讬' 讗诐 讬讬砖谉 讛讬讜诐 讞诇 注诇讬讜 讗讬住讜专讗 砖诇讗 讬讬砖谉 诇诪讞专 讜诇讗 讞讬讬砖讬谞谉 砖诪讗 讬讬砖谉 讙诐 诇诪讞专 砖讻讬讜谉 砖讗住讜专 诇讜 诇讬砖谉 诪讬讝讛专 讝讛讬专 砖诇讗 讬讬砖谉 讜讬注砖讛 讗住讜专 讗讘诇 讘驻诇讜讙转讗 讚专讘 讬讛讜讚讛 讗诐 讬讬砖谉 诇诪讞专 砖讜诐 讗讬住讜专讗 诇讗 讞讬讬诇 注诇讬讛 讛砖转讗 讗诇讗 转谞讗讛 讛讜讬 注诇 讗讬住讜专讗 讚注讘专 注诇讬讛 讗转诪讜诇 讜诪讗讬 讚讛讜讛 讛讜讛 讜讛讻讬 谞诪讬 讗诐 转砖转讛 讬讬谉 讞讬讬诇 注诇讬讛 讗讬住讜专 讗砖转 讗讬砖 讘讬谉 诇诪驻专注 讘讬谉 诇讛讘讗 讜讛讬诇讻讱 诪讬讝讛专 讝讛讬专讛 讘讛 砖诇讗 转砖转讛 讜诪讜讚讛 讘讛 专讘 讬讛讜讚讛:

诪讛专砖"讗 - 讞讬讚讜砖讬 讛诇讻讜转

讘讚"讛 讛讻讗 讘讚讬讚讛 讻讜' 讗注"讙 讻讜' 讛讜讬讗 讗"讗 诇讝讛 砖谞砖讗转 诇讜 注讻砖讬讜 诪"诪 讻讜' 讜诇讬谞砖讗 讘诇讗 讙讬专讜砖讬谉 讻讜' 注讻"诇 诇讻讗讜专讛 拽砖讛 讻讬讜谉 讚讘诪拽讬讬诪讛 转谞讗讛 诇讬谞砖讗 诇驻诇讜谞讬 讞诇讜 拽讬讚讜砖讬 讛讗讞专 诇诪驻专注 讜讛讗讬讱 讬砖讗 讗讜转讛 讝讛 讘诇讗 讙讬专讜砖讬谉 砖讛专讬 讛讜讬讗 诇讙讘讬讛 讗"讗 诪讞诪转 拽讬讚讜砖讬 讛讗讞专 砖谞砖讗转 拽讜讚诐 诇讝讛 讛驻诇讜谞讬 讜诪讛专砖"诇 讛讙讬讛 讘讚讘专讬 讛转讜住驻讜转 诇讗 讛讜讬讗 讗"讗 诇讝讛 砖谞砖讗转 诇讜 注讻砖讬讜 讻讜' 讜诇讗 讬讚注转讬 讻讜讜谞转讜 诪讛 转讬拽谉 讘讝讛 讗讘诇 诪讚讘专讬 讞讬讚讜砖讬 讛专砖讘"讗 讬砖 诇诇诪讜讚 拽爪转 驻讬专讜砖 诇讚讘专讬 拽讜砖讬讬转诐 讘诇讬 讛讙讛讛 讚讛"驻 讗注"讙 砖讗讬谞讛 讬讻讜诇讛 诇拽讬讬诐 转谞讗讛 注"讬 讙专讜砖讬讛 诇驻讬 砖讛讜讗 讗讬谞讜 专讜爪讛 诇讙专砖讛 讜拽诪讛 诇讛 讘讗"讗 诇讝讛 讛讗讞专 砖谞砖讗转 诇讜 诪"诪 诇讬转 诇谉 诇诪讬诪专 砖讬讻讜诇讛 诇拽讬讬诐 转谞讗讛 诇讬谞砖讗 诇驻诇讜谞讬 讘诇讗 讙讬专讜砖讬谉 诪讛讗讞专 讚讗祝 讗诐 转拽讬讬诐 转谞讗讛 注"讻 诇讗 讞诇讜 拽讬讚讜砖讬 讛讗讞专 讻讬讜谉 讚讛诐 转讜诇讬谉 讘拽讬讚讜砖讬 驻诇讜谞讬 讜讻讬讜谉 砖诇讗 讙讬专砖讛 讛讗讞专 讗诐 谞讗诪专 砖拽讬讚讜砖讬 讛专讗砖讜谉 讞诇讜 拽讬讚讜砖讬 驻诇讜谞讬 诇讗 讞诇讜 讚讛讜讬讗 诇讬讛 讗"讗 诇讙讘讬讛 讻讬讜谉 砖诇讗 讙讬专砖讛 讜讻讬讜谉 砖诇讗 讞诇讜 注"讻 讙诐 拽讬讚讜砖讬 讛讗讞专 诇讗 讞诇讜 砖讛专讬 讛诐 转讜诇讬诐 讘拽讬讚讜砖讬 驻诇讜谞讬 讗诇讗 注"讻 讚谞讬诪讗 讚拽讬讚讜砖讬 驻诇讜谞讬 讛诐 拽讜讚诪讬诐 诇讞讜诇 讗祝 讘诇讗 讙专讜砖讬谉 讜砖讜讘 讗讬 讗驻砖专 砖讙诐 拽讬讚讜砖讬 讛专讗砖讜谉 讬讞讜诇讜 讜谞诪爪讗 讻讬讜谉 砖拽讬讬诪讛 转谞讗讛 讘谞砖讜讗讬谉 砖诇 驻诇讜谞讬 讛讜讬 讙讟 诇诪驻专注 讜诇讗 讛讜讬讗 讙讘讬 讗讞专 专拽 驻谞讜讬讛 讜讘讝谞讜转 诇诪驻专注 讜注"砖 讘讞讬讚讜砖讬 讛专砖讘"讗 讬讬砖讜讘 诇讝讛 讘注"讗 讗讘诇 诪讚讘专讬 讛转讜住驻讜转 讛讬讛 谞专讗讛 讚专"诇 讗诇讗 讚诇注讜诇诐 爪专讬讻讛 讙讟 诪住驻拽 砖诪讗 诇讗 转拽讬讬诐 转谞讗讛 讛砖转讗 注讚 砖讬诪讜转 讘注诇讛 讛专讗砖讜谉 砖谞转谉 讝讛 讛讙讟 讗讜 讬讙专砖谞讛 讘讙讟 讙诪讜专 讜讗讝 转谞砖讗 诇驻诇讜谞讬 讚讛砖转讗 拽讬讚讜砖讬 讛讗讞专 讬讞讜诇讜 讗讞专 诪讬转转 讛专讗砖讜谉 讘诇讗 拽讬讜诐 转谞讗讛 讜讗诐 转谞砖讗 诇驻诇讜谞讬 讘诇讗 讙讬专讜砖讬谉 讛讜讬讗 讗"讗 诇讙讘讬 驻诇讜谞讬 讗讘诇 拽砖讛 诇驻讬' 讝讛 讚诪讛 砖讬讬讱 诇砖讜谉 拽讬讜诐 转谞讗讛 讗讞专 诪讬转转 讛专讗砖讜谉 讗讜 讗讞专 砖讙讬专砖讛 讘讙讟 讙诪讜专 讚讛讗 转讜讻诇 诇讬谞砖讗 诇讻诇 诪讬 砖转专爪讛 讘诇讗 拽讬讜诐 转谞讗讬 讜讬砖 诇讞讜砖 诇讻诇 诪讬 砖转谞砖讗 诇讜 讘诇讗 讙讬专讜砖讬谉 诪讗讞专 讜注讜讚 拽砖讛 诇砖讜谉 讗讜 讬讙专砖谞讛 砖讛专讬 讻讘专 讙讬专砖讛 讜讛诇"诇 讬讙专砖谞讛 讘讙讟 讙诪讜专 讜讛讬讛 谞专讗讛 诇驻专砖 注讜讚 讚讛"驻 讚砖诪讗 讬转拽讬讬诐 转谞讗讛 讜转谞砖讗 诇砖谞讬 讚讛讬讬谞讜 驻诇讜谞讬 注"讬 诪讬转转 讛专讗砖讜谉 讚讛讬讬谞讜 讛讗讞专 讚讛砖转讗 讬讞讜诇讜 拽讬讚讜砖讬 驻诇讜谞讬 讘讛讬转专 讘诇讗 讙讬专讜砖讬谉 诪讛讗讞专 讜讬讞讜诇讜 砖驻讬专 诇诪驻专注 拽讬讚讜砖讬 讛讗讞专 注"讬 拽讬讜诐 转谞讗讛 讜诇讗 转讛讬讛 讗爪诇讜 诇诪驻专注 讘讝谞讜转 讜讻谉 讗诐 讬讙专砖谞讛 讛讗讞专 讜转谞砖讗 诇驻诇讜谞讬 讬讞讜诇讜 砖驻讬专 拽讬讚讜砖讬 讛讗讞专 诇诪驻专注 讙诐 讝讛 讗讬谞讜 谞讜讞 诇讬 讜讬讜转专 谞"诇 诇驻专砖 讚讘专讬讛诐 讘拽讜砖讬讬转诐 砖诇讗 讻讚讘专讬 讛专砖讘"讗 讘讗诐 转拽讬讬诐 转谞讗讛 讘诇讗 讙讬专讜砖讬谉 讚诇讗 转讛讬讛 讗爪诇 讛讗讞专 专拽 讘讝谞讜转 讻驻谞讜讬讛 讻讬讜谉 讚诇讗 讬讞讜诇讜 拽讬讚讜砖讬 讛讗讞专 讗诇讗 讻讬讜谉 讚诇讗 讬讞讜诇讜 拽讬讚讜砖讬 讛讗讞专 讙诐 诇诪驻专注 讻诪"砖 诇注讬诇 诇讗 讛讜讬讗 诇讙讘讬讛 讙讟 讻诇诇 诇诪驻专注 讜转讛讬讛 讙诐 注转讛 讗爪诇讜 讻讗"讗 讙诐 讗诐 转拽讬讬诐 转谞讗讛 诇讬谞砖讗 诇驻诇讜谞讬 讗诇讗 讚拽讜砖讬讬转诐 讚诪"诪 讗讛谞讬 诇讛 拽讬讜诐 转谞讗讛 讗祝 讘诇讗 讙讬专讜砖讬谉 诇讬谞砖讗 讗讞专 讻讱 诇讻诇 诪讬 砖转专爪讛 讜诪讬讛讜 讘讬谉 转谞砖讗 诇驻诇讜谞讬 讜讘讬谉 诇讗 转谞砖讗 诇讗 拽诪讛 讻讘专 讘讗"讗 诇讙讘讬 讛讗讞专 讜讗讛讗 转讬专爪讜 砖驻讬专 讚诇讗 转谞砖讗 诇驻诇讜谞讬 讘诇讗 讙讟 诪砖讜诐 讚讗诐 转谞砖讗 诇讜 诇驻诇讜谞讬 讛砖转讗 讘诇讗 讙讬专讜砖讬谉 讛讜讬讗 讜讚讗讬 讗"讗 诇讙讘讬 讛讗讞专 讗讘诇 讗诐 诇讗 转谞砖讗 诇讜 讛砖转讗 讗驻砖专 诇转拽谉 拽诇拽讜诇讗 砖诇讗 转讛讬讛 讗砖转 讗讬砖 砖诪讗 讬转拽讬讬诐 转谞讗讛 诇讬谞砖讗 诇驻诇讜谞讬 讗讞专 诪讬转转 讛专讗砖讜谉 讚讛讬讬谞讜 讛讗讞专 讗讜 讗讞专 砖讙讬专砖讛 讜讗讝 讛讜讛 砖驻讬专 讛讙讟 讛专讗砖讜谉 讙讟 诇诪驻专注 讚讙诐 拽讬讚讜砖讬 讛讗讞专 讬讞讜诇讜 诇诪驻专注 讜诇讗 讛讜讬讗 诇讙讘讬讛 讗"讗 讜讚讜"拽 讛讬讟讘:


讘讗"讚 讜讗讬 讛讜讛 诪驻专砖 讘讚讬讚讛 拽讬讬诪讗 诇讗讙专讜砖讛 讜诇讗讬谞住讜讘讬 讚讜讚讗讬 讗讬谉 讘讬讚讛 砖讬砖讗谞讛 讻讜' 注讻"诇 拽"拽 讚讛讗 诇专讘讗 拽讬讬诪讬谞谉 讛讻讗 讜讗讬讛讜 拽讗诪专 诇拽诪谉 讘转讘注诇讬 诇驻诇讜谞讬 讚讘讬讚讛 讛讜讗 诇拽讬讬诐 转谞讗讛 讚讗驻砖专 讚诪砖讞讚讗 诇讬讛 讘诪诪讜谞讗 讜讚讜讞拽 诇讞诇拽 讘讝讛 讘讬谉 转谞砖讗讬 诇驻诇讜谞讬 讜讘讬谉 转讘注诇讬 诇驻诇讜谞讬 讜讚讜"拽:





讞讻诪转 砖诇诪讛

讙诪' 讛讗 诇讗讞专 转谞砖讗 讻讜'. 谞"讘 诇讜 讛讜讗 讚诇讗 转谞砖讗 讛讗 诇讗讞专 转谞砖讗 讻讜' 讜拽砖讛 讚讛讗 专讘 谞讞诪谉 讙讜驻讬讛 讛讚专 讘讬讛 讜住"诇 讚转爪讗 讜爪"诇 讚专讘讗 住讘专 讚诇专讘 谞讞诪谉 砖专讬 诇讻转讞诇讛 诇讛谞砖讗 诇讗讞专 讜诪转讙专砖讛 诪讗讞专 讜诪"诪 讛讚专 讘讬讛 专讘 谞讞诪谉 诪砖讜诐 讚诇讗 转爪讗 诪砖诪注 讚讗讬谞讜 爪专讬讱 诇讛讜爪讬讗讛 讜诪砖"讛 讗讜拽讬 专讘 谞讞诪谉 讚诇讗 拽讗讬 讗诇讗 讗讗诇讜 讜诇讗 讗讗讞专 讜诪砖"讛 讛拽砖讛 诇专讘讗 砖驻讬专 讜拽"诇 讗讘诇 诪"诪 拽砖讛 诪谞讗 讬讚注 专讘讗 讚专讘 谞讞诪谉 讛讻讬 住"诇 讚诇诪讗 诪讻"砖 讚诇讗讞专 诇讗 转谞砖讗 讜转爪讗 讜讗驻砖专 讚专讘讗 住讘专 诪讗讞专 讚专讘 谞讞诪谉 讗诪专 讘讚讜讻转讗 讗讞专讬转讬 讚诇讗 讘注讬 拽讬讜诪讛 转谞讗讬 讘专讬砖讗 讻讙讜谉 讙讘讬 砖讬谞讛 讗"讻 讛讜讛 诇讬讛 诇驻专砖 讛讻讗 砖爪专讬讻讛 诇拽讬讬诐 转谞讗讛 讘专讬砖讗 讻讚讬 砖诇讗 转讘讗 诇讛砖讜讜转 讜讚讜"拽. (注讬讬谉 讘诪讛专砖"讗):


专砖"讬 讘讚"讛 讛"讙 讻讜' 讗诪转谞讛 讜讗诐 讻讜' 讛讚"讗:


讘讚"讛 讗讬谉 讞讜砖砖讬谉 讻讜' 讚讜诪讬讗 讚注"诪 砖诇讗 讻讜'. 谞"讘 讜讗讬谞讜 诪讞讜讜专 讚注"诪 砖诇讗 转讘注诇讬 诇驻诇讜谞讬 讛讜讛 诇讬讛 讻注"诪 砖诇讗 转砖转讛 讬讬谉 讻诇 讬诪讬 讞讬讬 驻诇讜谞讬 讚讛讻讗 讜讛讻讗 讘转谞讗讛 拽讬讬诪讗 讻诇 讬诪讬 讞讬讬 讗讜转讜 驻诇讜谞讬 讜诪砖注讛 砖诪转 谞转拽讬讬诐 转谞讗讛 讛讻讗 讜讛讻讗 讜注讜讚 讚诪讛 讛驻专砖 讬砖 讘讬谉 讗讘讗 讜讗讘讬讱 讜讘讬谉 驻诇讜谞讬 讚讗讬 诪砖讜诐 讚讘讗讘讗 讜讗讘讬讱 讗讬讻讗 讗讬住讜专讗 讘讗讞专 谞诪讬 讗讬讻讗 讗讬住讜专讗 讚讻诇 砖谞讘注诇讛 诇讜 讛讙讟 讘讟诇 讜讘转谞讗讛 拽讬讬诪讗 讜谞诪爪讗 讘讗 注诇 讗"讗. 讜诪讬讛讜 讘讛讗 讗讬讻讗 诇诪讬诪专 讚讘讗讞专 讗讬讻讗 诇诪讬讞砖 砖诪讗 转讘注诇 诇讜 讗讞专 诪讬转转 讛诪讙专砖 讚讗讬讛讜 诇讗 讗讬住讜专讗 拽讗 注讘讬讚 讛诇讻讱 讞讜砖砖讬谉 砖诪讗 转讘注诇 诇讜 讗讘诇 讘讗讘讗 讜讗讘讬讱 讚讻诇 砖注讛 讘讗讬住讜专讗 拽讬讬诪讗 诇讛讜 诇"讞 砖诪讗 转讘注诇 诇讛谉 讜讻谉 驻讬专砖讜 讘转讜住' 讚讘讛讻讬 讗讬讻讗 诇讗驻诇讜讙讬 讘讬谉 驻诇讜谞讬 诇讗讘讗 讜讗讘讬讱 注讻"诇 专砖讘"讗 讘讞讬讚讜砖讬讜 (注讬讬谉 讘诪讛专砖"讗):


讘讚"讛 诇讗讘讬讬 谞讬讞讗 讻讜' 诪砖讜诐 讚诇讚讬讚讬讛 诇专' 讬讛讜讚讛 讘谉 转讬诪讗 讗驻讬诇讜 诇讗 讬转拽讬讬诐 讛转谞讗讬 讛专讬 讝讛 讙讟 讗诇讗 诇专讘讗 拽砖讬讗 讚讛讗 讗诪专 讚讗驻讬诇讜 专讘讬 讬讛讜讚讛 讘谉 转讬诪讗 诪讜讚讛 讘讛 讻爪"诇. (注讬讬谉 讘诪讛专砖"讗):


转讜住' 讘讚"讛 诪住转讘专讗 讻讜' 讜诇注讜诇诐 诇讗驻讜拽讬 诪讚讘注讬 专讘讗 诪专讘 谞讞诪谉 讻讜' 讻爪"诇:


讘讚"讛 讛讻讗 讘讚讬讚讛 讻讜' 诇讗 讛讜讬 讗"讗 诇讝讛 讻讜'. 谞"讘 驻讬' 讗诇讗 讻讗讬诇讜 讘讝谞讜转 讛讬讛 注诪讛 讜拽"诇:


讘讗"讚 注"讬 诪讬转转 专讗砖讜谉 讻讜'. 谞"讘 驻讬' 讛讗诪爪注讬 讜拽"诇:


讘讚"讛 注"诪 讜拽砖讛 诇讛专讘 讻讜' 讻爪"诇:





专砖"砖

讙诪专讗. 讜讻"转 讗驻砖专 讚诪讬谞住讘讗 讛讬讜诐 讻讜'. 诪驻专砖"讬 诪砖诪注 讚讙专讬住 讚诪讬讙专砖讛 讛讬讜诐 讜诪讬谞住讘讗 诇诪讞专:



砖诐 讛转诐 讘讚讬讚讬讛 拽讬讬诪讗 讚讗讬 讘注讬 诪讘专讬讝 谞驻砖讬讛 讻讜'. 拽"诇 讚诇驻"讝 诪讗讬 驻专讬讱 专"诪 讘住讜讻讛 (讻讜) 注诇 讛讗 讚诪砖谞讬 讘诪讜住专 砖讬谞转讜 诇讗讞专讬诐. 注专讘讱 注专讘讗 爪专讬讱:



砖诐 注"诪 砖诇讗 转讘注诇讬 诇讗讘讗 讜诇讗讘讬讱 讗"讞 砖诪讗 谞讘注诇讛 诇讛谉. 讛转讜住' 诇注讬诇 (驻讘 讘) 讚"讛 砖专"讗 (讜讘讚' 驻讙) 讚"讛 讜注诪讚讛 讜讻讗谉 讚"讛 注"诪 砖转讘注诇讬. 讛注转讬拽讜 砖诪讗 转讘注诇 诇讛谉. 讜注讬' 专"谉 讘砖诐 讛专诪讘"谉:



砖诐 驻诇讜谞讬 谞诪讬 讗驻砖专 讚诪砖讞讚讗 诇讬讛. 讻爪"诇:



转讚"讛 讛讻讗. 讚讜讚讗讬 讗讬谉 讘讬讚讛 砖讬砖讗谞讛 讝讛 讻讜'. 诪讛 砖讛拽砖讛 讛诪讛专砖"讗 诪讛讗 讚讗诪专讬' 诇拽诪谉 讗驻砖专 讚诪砖讞讚讗 诇讬讛 讻讜' (诪砖"讻 讚专讘 讗诪专 住讘专讗 讝讜. 诇"讚 讚讙诐 诇讗讘讬讬 爪"诇 讻谉 讜讻讚驻专砖"讬 砖诐 讘专注"讘) 诇拽"诪. 讚诇"讗 住讘专讗 讝讜 讗诇讗 讘讻讚讬 讚诇讗 转讬讛讜讬 转谞讗讬 砖讗"讗 诇拽讬讬诪讜. 讗讘诇 讚转谞砖讗 诇讻转讞诇讛 注诇 住诪讱 讝讛 讜讚讗讬 诇讗 讚讚讬诇诪讗 诇讗 讬转专爪讛 讗讜 砖转注谞讬 讜诇讗 转讛讗 讬讚讛 诪砖讙转 诇砖讞讚讜 讻诪砖"讻 讛转讜住' 诇注讬诇 (驻讘 讘) 讘讚"讛 砖专"讗 讘转谞讗讬 讚注"诪 砖转转谞讬 诪讗转讬诐 讝讜讝 讜讝"驻:



转讚"讛 注"诪 砖转注诇讬 (讘住讜驻讜). 讗讘诇 转谞讗讬 讗讬谉 诇讞讜砖 讗诐 诇讗 讬讜讻诇 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讛讻讗 讘讚讬讚讛 讜讻讜' 讜诇驻讬 驻专砖"讬 讜专"转. 讘讻转讜讘讜转 讚祝 住讙 注"讘:


讚"讛 注诇 诪谞转 讜讻讜' 讜讬"诇 注"讬 砖诐. 注' 讞讙讬讙讛 讚祝 讬讚 注"讘 转讚"讛 谞讻谞住讜:





讞讬讚讜砖讬 讞转"住

讻讬讜谉 讚驻住拽讛 驻住拽讛. 注诪"砖 专"谉 讘谞讚专讬诐 讻"讟 注"讗 讚讘拽讬讚讜砖讬谉 讗讬谉 砖讜诐 住讘专讗 诇砖讬讬专 讘讝诪谉 诇讜诪专 讛讬讜诐 讗转 讗砖转讬 讜诇诪讞专 讗讬 讗转 讗砖转讬 讚诇讗 砖讬讬讱 拽谞讬谉 驻讬专讜' 讘讗砖讛 注"砖 讜讬砖 诇注讬讬谉 诪"讟 诇讗 讗诪专讬谞谉 讛讻讗 讜讬爪讗讛 讜讛讬转讛 讜转讬拽砖讬 诇讛专诪讘"诐 讚驻住拽 讚诇讗 讻砖诪注转讬谉 诪讚讗诪专讬' 诇拽诪谉 诪讬讜诪讗 讚谞谉 讜诇注诇诐. 诪讬讛讜 诇注讬诇 谞诪讬 诇讗 驻住拽 讛拽讬砖讗 讚讜讬爪讗讛 讜讛讬转讛 讙讘讬 讞讜抓 诪专讗讜讘谉 讜砖诪注讜谉 驻"讘 注"讘 讜爪专讬讱 讟注诐:


砖诪讗 讬讗诪专讜 谞砖讜转讬讛诐 谞讜砖讗讬诐 讝诇"讝 讘诪转谞讛. 讘驻谞"讬 驻砖讬讟讗 诇讬' 讛"讛 讘诇讗 转讬谞砖讗讬 讗诇讗 诇驻诇讜谞讬 谞诪讬 讗讬讻讗 讛讗讬 讙讝讬专讛 讜诇讚讬讚讬 诪住驻拽讗 诇讬 讟讜讘讗 讚讛专讬 讗诐 转专爪讛 诇讗 转谞砖讗 诇砖讜诐 讗讚诐 诇讗 诇讜 讜诇讗 诇讗讞专 讜诪"诪 转讛讬' 诪讙讜专砖' 诇注谞讬谉 讘注讬诇' 讝谞讜' 讜讻讚讜诪讛 讜讗讬讱 讬讗诪专讜 谞砖讜转讬讛谉 谞讜转谞讬' 讘诪转谞讛 讜讻讬讜谉 讚诇讗 讬讗诪专讜 讻谉 讗诐 讻谉 诪讜转专' 讗驻讬' 诇讜. 讗讘诇 诪"诪 诪讜讚讬谞讗 诇讬' 诇诪专 讗诐 讗诪专 注"诪 砖诇讗 转讛讬' 诪讜转专' 讗诇讗 诇驻诇讜谞讬 谞诪爪讗 讗住讜专讛 诇讻"注 讗驻讬' 讘讝谞讜' 讜讗诐 诇讗 转转讬专 注爪诪讜 诇驻诇讜谞讬 诇注谞讬谉 诪讛 谞转讙专砖讛 讜讗"讻 讬讗诪专讜 谞砖讜转讬讛谉 谞讜转谞讬诐 讝诇"讝 讘诪转谞讛. 讜注驻讬"讝 讬"诇 拽讜砖讬' 讬专讜砖诇诪讬 讗讚专"讗 砖诪讜注转讗 专讜讘讗 讗诪转谞讬' 讚拽专讗 讗诪专 讗驻讬' 诇讗 讛转讬专讛 讗诇讗 诇讗讬砖 讗讞讚 讜诪转谞讬' 诪讬讬专讬 砖诇讗 讗住讜专讛 讗诇讗 诇讗讬砖 讗' 讜诇讛谞"诇 讗"砖 拽专讗 诪讬讬专讬 拽讜讚诐 讙讝讬专讛 讗讘诇 讗讞专 砖讙讝专讜 讞讻诪讬诐 砖诇讗 讬讗诪专讜 谞砖讜转讬讛诐 谞讜转谞讬诐 讘诪转谞讛 诇讗 诪爪讬 诇诪讬谞拽讟 讻讬 讛讗讬 讙讜谞讬 砖讗讬谞讛 诪讜转专' 讗诇讗 诇讗讞讚:


讜诇讗讞专 诇讗 转讬谞砖讗. 讛专诪讘"诐 驻住拽 讗诐 谞讬砖讗讬' 诇讗讞专 转爪讗 讘诇讗 讙讟 讜讻' 讛"讛 讚住"诇 注"诪 砖转讬谞砖讗 诇驻诇讜谞讬 转讞诇讛 讜讛讜讗 谞讙讚 诪砖诪注讜' 讚砖诪注转讬谉. 讜诇驻注"讚 讛讗 讻' 转讜住' 讚讻讜驻讬谉 诇讛讜爪讬讗. 讜讛谞讛 诇驻诪"砖 诇注讬诇 讘砖诐 转砖讜' 讛专讗"砖 讚讗讬谉 讛讙讬专讜砖讬谉 讜诇讗 讻转讬讘' 讛讙讟 诪讜注讬诇 讻诇 讝诪谉 讚诇讗 讞讬讬诇 讙讟 讛专讗砖讜谉 讜讞讬讬诇讬 拽讬讚讜砖讬谉 讛砖谞讬' 讚讗诐 谞讻转讘 讛讙讟 拽讜讚诐 诇讻谉 讛"诇 讻讻转讜讘 讙讟 诇讗砖讛 讚注诇诪讗 诇讻砖讗讻谞住谞讛 讗讙专砖谞讛 讚讗讬谞讜 讙讟 讜讗"讻 注"讻 讛讻讗 讗"讗 诇讻讜驻讜 诇讛讜爪讬讗 讗诇讗 讗"讻 谞讬砖讗讬' 转讞诇讛 讘讞讜驻讛 诇驻诇讜谞讬 讜注讬"讝 讬讜讙诪专讜 讙讬专讜砖讬谉 讛专讗砖讜谞讬诐 讜讬讞讜诇讜 拽讬讚讜砖讬谉 讛讗诪爪注讬诐 讜谞注砖讬转 讗"讗 诇讛驻诇讜谞讬 注讚 砖谞讻讜祝 讗转 讛讗诪爪注讬 诇讙专砖 讜讗诐 讻谉 讘砖注转 讞讜驻讛 砖诇 讝讜 诇讗 讛讬转讛 专讗讜讬讛 诇讘讬讗讛 注讚 讗讞专 讻驻讬讬' 讛讙讬专讜砖讬谉 讜讛"诇 讻诪讜 讞讜驻转 谞讚讛 讚讘注讬' 专讘 讗砖讬 讘诪住' 讻转讜讘讜' 谞"讜 注"讗 讜诇讗 讗讬驻砖讟讗 讜讻诇 讛驻讜住拽讬诐 诪驻专砖讬' 讛讗讬讘注讬' 专拽 诇注谞讬谉 转讜住驻' 讻转讜讘讛. 讗讘诇 专诪讘"诐 驻住拽 诇注谞讬谉 拽谞讬谉 讗讬砖讜' 讚讞讜驻' 谞讚讛 讗讬谞讜 拽讜谞讛 讗"讻 讛"讛 讛讻讗. 讜讘砖诪注转讬谉 诪讬讬专讬 专讘讗 砖讛讬讛 拽讜讚诐 专讘 讗砖讬 讛专讘讛 讗讘诇 讛砖转讗 讚讘注讬 专讘 讗砖讬 讜诪住驻讬拽讗 讞讜驻' 谞讚讛 讗讬谞讛 拽讜谞讛 讗诐 讻谉 诪驻专砖讬' 诪住转诪讗 谞转讻讜讜讬谉 注"诪 砖转讬谞砖讗讬 诇驻诇讜谞讬 转讞讬诇讛 讜讗诐 谞讬砖讗讬' 诇讗讞专 转讞讬诇讛 讗讬谉 讻讗谉 拽讬讚讜砖讬谉 讻诇诇 讗驻讬诇讜 转讬谞砖讗 讗讞专 讻讱 诇驻诇讜谞讬:


注"诪 砖转讬讘注诇讬 诇驻诇讜谞讬 讜讻讜'. 诇诪讗谉 讚诇讗 讙专住 砖诇讗 转讬讘注诇讬 诇讗讘讗 讜讻讜' 讗转讬' 专讬砖讗 诇讚讬讜拽讗 讚讜拽讗 诇驻诇讜谞讬 讗讘诇 诇讗讘讗 讜讗讘讬讱 诇讗 讜拽诪"诇 讛讗 讚讗讘讬讬 讜专讘讗 讗讘诇 诇诪讗谉 讚讙专住 注"诪 砖诇讗 转讬讘注诇讬 诇讗讘讗 讜谞砖诪注 讝讛 诪讚讬讜拽讗 讚住讬驻讗 讜讗"讻 专讬砖讗 诇诪讛 诇讬 讜诇专诪讘"谉 讚住"诇 讻诇 转谞讗讬 讘拽讜诐 讜注砖讛 爪专讬讱 专讗讬讛 砖谞转拽讬讬诐 讛转谞讗讬 讜讛讻讗 拽诪"诇 讗驻讬' 谞转讬讞讚讛 注诐 讛驻诇讜谞讬 讚讘注诇诪讗 讗诪专讬谞谉 讛谉 注讚讬 讬讞讜讚 讛谉 注讚讬 讘讬讗讛 诪"诪 讛讻讗 诇讗 谞转讙专砖讛 注讚 讚讗讬讻讗 注讚讬 讘讬讗讛 诪诪砖 注讬讬谉 专诪讘"谉 讗"砖 讜讗"讻 诇讛驻讜住拽讬' 讚住"诇 注"诪 砖转讬讘注诇讬 讚讜拽讗 讘讝谞讜' 讜诇讗 注"讬 拽讬讚讜砖讬谉 注讬讬谉 专砖讘"讗 讗诐 讻谉 拽诪"诇 讗注"讙 讚讗讬讻讗 讗讬住讜专讗 诪"诪 讻讬讜谉 讚讗讬住讜专 拽诇 讛讜讗 讗诪专讬' 讚诪砖讞讚讗 诇讬' 讜诇专砖"讬 讚住"诇 注"讬 拽讬讚讜砖讬谉 谞诪讬 谞转拽讬讬诐 转谞讗讬 砖转讬讘注诇讬 爪"诇 拽诪"诇 讗注"讙 讚讗讬讻讗 拽爪转 讗讬住讜专 讘转讞诇' 讘讬讗讛 讻诪"砖 专砖讘"讗 讘砖诐 讬专讜砖诇诪讬 诪讻诇 诪拽讜诐 讻讬讜谉 讚讘讙诪专 讘讬讗讛 谞注砖讬转 驻谞讜讬讛 诇诪驻专注 讗诪专讬谞谉 讗驻砖专 讚诪砖讞讚讗 诇讬':


注"诪 砖诇讗 转讬讘注诇讬 诇讗讘讗 讜讗讘讬讱 讚讘专讬 专砖"讬 转诪讜讛讬诐 讻诪"砖 专砖讘"讗 讜注讬讬谉 诪讛专砖"讗 讜驻谞讬 讬讛讜砖注 讛谞讛 讘转砖讜讘' 讛专讗"砖 讜驻住拽 讘砖"注 讚砖讜诐 讞讻诐 诇讗 讬讛讬' 诇讜 注住拽 注诐 讙讬专讜砖讬谉 注"诪 砖诇讗 转讬讻谞住 讘讬转 讗讘讬讱 讚拽砖讛 诇讛 诇拽讬讬诐 讜转注讘讜专 注诇 讛转谞讗讬 讜讬讘讜讗 诇讬讚讬 诪诪讝专讜转 讜讗"讻 讬"诇 驻砖讬讟讗 诇讬' 诇专砖"讬 注"诪 砖诇讗 转讬讻谞住 诇讘讬转 讗讘讬讱 讗讬谉 诪转讬专讬诐 讗讜转讛 诇讛谞砖讗 讻诇诇 砖诪讗 转注讘讜专 讜讚讜拽讗 砖诇讗 转讻谞住 砖诇砖讬诐 讬讜诐 讚转谞讬 诇注讬诇 讘讘专讬讬' 砖讛讜讗 讝诪谉 拽爪专 讗讘诇 诇讝诪谉 专讘 诇讗 讜专诪讘"谉 讘讞讬' 讻' 讚讟"住 讛讜讗 讘专砖"讬 诪"砖 砖诇讗 转讻谞住 讘讬转 讗讘讬讱 诇注讜诇诐 转讬讘' 诇注讜诇诐 讛讜讗 讟"住 注"砖) 讜诇诪讚 专砖"讬 诪讝讛 讛"讛 砖诇讗 转讬讘注诇讬 诇驻诇讜谞讬 讚诪住转诪讗 讛讬讗 谞讞砖讚转 注诇 讘注讬诇转 驻诇讜谞讬 讜讗诐 讻谉 讞讬讬砖讬谞谉 砖转注讘讜专 注诇 讛转谞讗讬 讻诪讜 砖诇讗 转讻谞住 诇讘讬转 讗讘讬讱:





驻谞讬 讬讛讜砖注

讙诪专讗 讗"诇 专讘讗 诇讜 讛讜讗 讚诇讗 转讬谞砖讗 讛讗 诇讗讞专 转讬谞砖讗 讜讛讗 讘注讬 拽讬讜诪讬 诇转谞讗讛. 讜讛拽砖讜 诪讛专砖"诇 讜诪讛专砖"讗 讝"诇 诪讗讬 住"讚 讚专讘讗 讚专讘 谞讞诪谉 住"诇 讚诇讗讞专 转讬谞砖讗 讛讗 专"谞 讙讜驻讗 讛讚专 讘讬讛 诪诪讗讬 讚拽讗诪专 诪注讬拽专讗 诪砖讜诐 讚拽砖讬讗 诇讬讛 诪砖讜诐 讙讝讬专讛 诇讗 诪驻拽讬谞谉 讜砖专讬谞谉 讗砖转 讗讬砖 诇注诇诪讗 讗"讻 诪砖诪注 诇讛讚讬讗 讚专"谞 住讜讘专 讚讗诐 谞讬住转 诇讗讞专 转爪讗 注"砖 讘讚讘专讬讛诐 讜诇注谞"讚 谞专讗讛 诇讬讬砖讘 诪砖讜诐 讚诇讻讗讜专讛 诪讜讻讞 诇讛讚讬讗 诪讘专讬讬转讗 讚讗"讗 诇讜诪专 讚讗诐 谞讬住转 诇讗讞专 转爪讗 讚讗"讻 诇讗 讛转讬专讛 讘讙讟 讝讛 诇砖讜诐 讗讚诐 讻"讗 诇驻诇讜谞讬 讜讛"诇 砖讬讜专 讘讙讟 讜诪"砖 诪讗诐 讗诪专 诇讛 讛专讬 讗转 诪讜转专转 诇讻诇 讗讚诐 讞讜抓 诪驻诇讜谞讬 讚诇讗 讛讜讬 讙讟 讻"砖 讛讻讗 砖诇讗 讛转讬专讛 讗诇讗 诇讗讚诐 讗' 讜诇讬讻讗 诇诪讬诪专 讚砖讗谞讬 讛讻讗 讚诪讜转专转 诇讻诇 讗讚诐 讗讞专 砖转谞砖讗 诇驻诇讜谞讬 讜转转讗诇诪谉 讗讜 转转讙专砖 讛讗 诇讬转讗 讚讛讗 讘转谞讗讬 讚讞讜抓 诪驻诇讜谞讬 谞诪讬 诪讜转专转 诇驻诇讜谞讬 讗诐 谞讬住转 诇讗' 诪谉 讛砖讜拽 讜谞转讗诇诪谞讛 讗讜 谞转讙专砖讛 讗注"讻 讚讗讬讻讗 诇诪讬诪专 讚转谞讗 讚讘专讬讬转讗 住讜讘专 讚讗祝 诇讗讞专 转讬谞砖讗. 讗诇讗 讚讗讻转讬 讗讬讻讗 诇诪讬讚讞讬 讚诇注讜诇诐 讗住讜专讛 诇讗讞专 讜讗驻"讛 讛讜讬 讙讟 讻讬讜谉 砖讛转谞讛 讘诇砖讜谉 转谞讗讬 讻诪"砖 讛转讜住驻讜转 讘专讬砖 驻讬专拽讬谉 讜讻砖讬讟转 讛住讜讘专讬诐 讘注"诪 诪讜讚讜 专讘谞谉 讚砖专讬 讗诇讗 讚诇驻"讝 拽砖讬讗 诇讛讬驻讱 讗诪讗讬 拽转谞讬 讘讘专讬讬转讗 注"诪 砖转谞砖讗讬 诇驻诇讜谞讬 讛"诇 诇诪讬诪专 讚讗驻讬诇讜 讗诪专 诇讛 注"诪 砖诇讗 转讬谞砖讗讬 讗诇讗 诇驻诇讜谞讬 讗驻"讛 讗住讜专讛 诇讬谞砖讗 诇驻诇讜谞讬 诪砖讜诐 讛讗讬 讙讝讬专讛 砖诪讗 讬讗诪专讜 谞砖讜转讬讛诐 谞讜转谞讬谉 讘诪转谞讛 讜讛讜讬 专讘讜转讗 讟驻讬 砖讗驻讬诇讜 诇讗 讛转谞讛 讘驻讬专讜砖 砖转讬谞砖讗 诇驻诇讜谞讬 讗驻"讛 讗住讜专讛 诇讜 讜诇讬讻讗 诇诪讬诪专 讚讗讬谉 讛"谞 讚砖专讬 讘讻讛"讙 讚诇讗 砖讬讬讱 讛讗讬 讙讝讬专讛 砖诪讗 讬讗诪专讜 讻讬讜谉 砖诇讗 讛转谞讛 讘驻讬' 砖转谞砖讗 诇讜 讛讗 诇讬转讗 讚讘砖"注 住讬' 拽诪"讙 讗讬转讗 诇讛讚讬讗 讚讻诇 讛讬讻讗 讚讗讬讻讗 爪讚 讛讜讻讞讛 砖讙讬专砖讛 讻讚讬 砖转谞砖讗 诇驻诇讜谞讬 讗住讜专讛 诇讜 诪砖讜诐 砖诪讗 讬讗诪专讜 讜讛砖转讗 讗"砖 讛讗 讚讗诪专 诇讬讛 专讘讗 诇专"谞 讻讬讜谉 讚诇讗讜拽讬诪转讗 讘转专讬讬转' 讚专"谞 诇讗 讗转讬 讘专讬讬转讗 诇讗砖诪注讬谞谉 讗诇讗 砖讗住讜专讛 诇讬谞砖讗 诇驻诇讜谞讬 讗"讻 讗诪讗讬 谞拽讬讟 注"诪 砖转谞砖讗 诇驻诇讜谞讬 讛"诇 诇诪讬转谞讬 专讘讜转讗 讟驻讬 讗驻讬诇讜 讗诪专 注"诪 砖诇讗 转讬谞砖讗 谞诪讬 讗住讜专讛 诇讜 讗注"讻 住讘专 专讘讗 讚专"谞 住讜讘专 讚诇讗 砖讬讬讱 诇诪讬谞拽讟 讘讻讛"讙 讗诐 谞讬住转 诇讗 转爪讗 讚讜讚讗讬 转爪讗 讚诇讗 讛讜讬 讙讟 讻诇诇 讻讬讜谉 砖诇讗 讛转讬专讛 诇砖讜诐 讗讚诐 讗诇讗 诇驻诇讜谞讬 讛讜讬 砖讬讜专 讘讙讟 讜住讜讘专 讚讘注"诪 谞诪讬 住讘专讬 专讘谞谉 讚讛讜讬 砖讬讜专 讘讙讟 诪砖"讛 拽转谞讬 诇诪讬诇转讗 讘注"诪 砖转谞砖讗 诇驻诇讜谞讬 讚讘讻讛"讙 讗诐 谞讬住转 诇驻诇讜谞讬 诇讗 转爪讗 讚诪砖讜诐 讙讝讬专讛 诇讗 诪驻拽讬谞谉 讜诪砖讜诐 砖讬讜专 讘讙讟 谞诪讬 诇讬讻讗 诪砖讜诐 砖讛讬讗 诪讜转专转 诇讬谞砖讗 诇讗讞专 诪讬讚 讘讗讜驻谉 砖转转讙专砖 讜转讬谞砖讗 讗讞"讻 诇驻诇讜谞讬 讻诪"砖 诪讛专砖"讗 讝"诇 讜讗"讻 诪拽砖讛 专讘讗 砖驻讬专 讚讗"讗 诇讜诪专 讻谉 讻讬讜谉 讚诇讗讜 讘讚讬讚讛 转诇讬' 诇讗讬讙专讜砖讬 诪砖"讛 诪讜拽讬 诇讛 专讘讗 讘诪讬诇讬 讗讜讞专讬 讚讘专讬讬转讗 讗转讗 谞诪讬 诇讗砖诪注讬谞谉 讛讗 讙讜驻讗 讚诇讗讞专 谞诪讬 诇讗 转谞砖讗 讜讗诐 谞讬住转 转爪讗 诪讛"讟 讙讜驻讗 讚诇讗讜 讘讚讬讚讛 转诇讬讗 诇讗讬讙专讜砖讬 讜讗驻"讛 讗诐 谞讬住转 诇驻诇讜谞讬 诇讗 转爪讗 讚诇讗 讛讜讬 砖讬讜专 讘讙讟 诪砖讜诐 讚转谞讗 讚讘专讬讬转讗 住讜讘专 讚注"诪 诇讗 讛讜讬 砖讬讜专 讜讛讗 讚诇讗 拽转谞讬 注"诪 砖诇讗 转谞砖讗 讗诇讗 诇驻诇讜谞讬 诪砖讜诐 讚讛转诐 诇讬讻讗 专讘讜转讗 讘讛讗 讚诇讗 转谞砖讗 诇讗讞专 讜讗诐 谞讬住转 转爪讗 讚诪讬诇转讗 讚驻砖讬讟讗 讛讬讗 讻讬讜谉 砖讻谉 讛转谞讛 讛讘注诇 诪砖"讛 拽转谞讬 注"诪 砖转谞砖讗 诇驻诇讜谞讬 讚讗砖诪注讬谞谉 转专转讬 讘讬谉 讘诪讛 砖讗住讜专讛 诇讗讞专 讜讗诐 谞讬住转 转爪讗 讜讘讬谉 讘诪讛 砖讗住讜专讛 诇驻诇讜谞讬 讜讗诐 谞讬住转 诇讜 诇讗 转爪讗 讻谞"诇 谞讻讜谉 讜讘讝讛 诪讚讜拽讚拽 讛讬讟讘 诇砖讜谉 专砖"讬 讘讚"讛 讛讗 诇讗讞专 讜讚讜拽 讛讬讟讘:


转讜住' 讘讚"讛 讛讻讗 讘讚讬讚讛 拽讬讬诪讗 诇讗讬讙专讜砖讬 讗注"讙 讻讜' 诇讗 讛讜讬 讗砖转 讗讬砖 诇讝讛 砖谞讬住转 诇讜 注讻砖讬讜 讻讜' 注讚 住讜祝 讛讚讬讘讜专. 注讬讬谉 讘讝讛 讘诪讛专砖"讗 讜讘讗诪转 砖讻诇 讛讚专讻讬诐 砖讻转讘 讛诐 讘讞讝拽转 转拽谞讛 诇拽讬讬诐 讚讘专讬 讛转讜住驻讜转 讗诪谞诐 诇注谞"讚 注讬拽专 讻驻讬 讛讙讬专住讗 砖诇 诪讛专砖"诇 讝"诇 讜讻讱 诪爪讗转讬 讘谞讜住讞讗 讬砖谞讛 讚驻讜住 讜讜讬谞讬爪讬讗讛 讜讻讜讜谞转诐 讻诪"砖 讛专砖讘"讗 讝"诇 讘讞讬讚讜砖讬讜 讘砖诐 专"讬 讘注诇 讛转讜住驻讜转 讚诇讗 讛讜讬 讗"讗 诇讝讛 讛讗诪爪注讬 讜讛讬讬谞讜 砖诇讗 讞诇讜 讛拽讬讚讜砖讬谉 砖诇讜 讻诇诇 讻讬讜谉 砖讗"讗 诇拽讬讚讜砖讬讜 砖讬讞讜诇讜 讗讗"讻 转讬谞砖讗 诇驻诇讜谞讬 讜讗讬 讗诪专转 砖讗诐 转讬谞砖讗 诇驻诇讜谞讬 讬讞讜诇讜 拽讬讚讜砖讬 讛讗诪爪注讬 诇诪驻专注 讗"讻 拽讬讚讜砖讬 驻诇讜谞讬 诇讗 讞诇讜 谞诪爪讗 讚诇驻"讝 诇注讜诇诐 诇讬转 诇谉 诇诪讬诪专 讚讞诇讜 拽讬讚讜砖讬 讛讗诪爪注讬 讜讻驻谞讜讬讛 讛讬讗 诇讙讘讬讛 讜注"讝 讻转讘讜 讚砖驻讬专 转讜讻诇 诇拽讬讬诐 转谞讗讛 诇注谞讬谉 砖讬讞讜诇讜 拽讬讚讜砖讬 讛讗诪爪注讬 讜讛讬讬谞讜 讗诐 讬诪讜转 讛讘注诇 讛专讗砖讜谉 讗讜 讬讙专砖讛 讘讙讟 讻砖专 讜讗祝 砖讻转讘转讬 诇注讬诇 砖专讜讘 讛驻讜住拽讬诐 讻讻讜诇诐 讻转讘讜 讚诇讗讞专 砖讻讘专 讙专砖讛 讛专讗砖讜谉 讘讙讟 讻砖专 注"讬 转谞讗讬 讚注"诪 砖讛讜讗 讻诪注讻砖讬讜 砖讜讘 讗讬谉 讬讻讜诇 诇讙专砖讛 砖谞讬转 讜诇讘讟诇 讛转谞讗讬 讜讻"讻 讛讟讜专 讜讛砖"注 (住讬' 拽诪"讙) 讘驻砖讬讟讜转 诪讬讛讜 住讘专' 讚砖讬讟转 专"讬 讘注诇 讛转讜住' 讗讬谞讜 讻谉 诇驻讬 诪讛 砖谞专讗讛 诪讚讘专讬讜 诇注讬诇 讚祝 驻"讘 注"讘 住讜祝 讚讬讘讜专 讛诪转讞讬诇 讗驻讬诇讜 诇讗 谞转讙专砖讛 砖讗驻讬诇讜 讗诐 谞讬住转 诇讗讞专 讗驻"讛 讬讻讜诇 讘注诇讛 讛专讗砖讜谉 诇讛转讬专讛 讘讙讟 诇诪讬 砖谞讗住专讛 注诇讬讜 讜讻"砖 讛讻讗 讚诇住讘专转 讛转讜住驻讜转 注讻砖讬讜 诇讗 讞诇讜 拽讬讚讜砖讬 讛讗诪爪注讬 注讚讬讬谉 讜讗讻转讬 讗讙讬讚讗 讘讘注诇 讛专讗砖讜谉 讜讬讻讜诇 诇讙专砖讛 诪讞讚砖 讜诇讛转讬专讛 诇讻诇 讗讚诐 讜讬讞讜诇讜 拽讬讚讜砖讬 讛讗诪爪注讬 讻谞"诇 讜讚讜"拽:


讘讗"讚 讜讗讬 讛讜讬 诪驻专砖 讘讚讬讚讛 拽讬讬诪讛 诇讗讬讙专讜砖讬 讜诇讗讬谞住讜讘讬 讚讜讚讗讬 讗讬谉 讘讬讚讛 砖讬砖讗谞讛 讻讜' 注讻"诇. 讜讛拽砖讛 诪讛专砖"讗 讝"诇 讚讛讗 讗诇讬讘讗 讚专讘讗 拽讬讬诪讬谞谉 讛讻讗 讜讗讬讛讜 拽讗诪专 讘住诪讜讱 砖讘讬讚讛 诇讛讬谞砖讗 讜讛讬讬谞讜 讚讗驻砖专 讚诪砖讞讚讗 诇讬讛 讘诪诪讜谉 讻讜' 注"砖 讜讗谞讬 转诪讛 注诇 驻讛 拽讚讜砖 砖讬讗诪专 讻谉 讚专讘讗 诇讗 拽讗诪专 讘住诪讜讱 讗诇讗 诇注谞讬谉 讚诇讗 诪讬拽专讬 转谞讗讬 砖讗"讗 诇拽讬讬诪讜 讜诇讜诪专 砖讛讜讗 讻诪驻诇讬讙讛 讘讚讘专讬诐 讚讻讬讜谉 砖讗驻砖专 诇转谞讗讬 砖讬拽讜讬讬诐 讘砖讜诐 爪讚 讛"诇 转谞讗讬 诪注诇讬讗 讜诇讗 讛讜讬 讙讟 讗讗"讻 转拽讬讬诐 讛转谞讗讬 讗讘诇 诇讛拽诇 讘砖讘讬诇 讻讱 讜诇讜诪专 砖转讬谞砖讗 诇讗讞专 注诇 住诪讱 砖转拽讬讬诐 讛转谞讗讬 讜转讬谞砖讗 诇驻诇讜谞讬 注"讬 诪诪讜谉 讜讚讗讬 讗讬谞讜 注讜诇讛 注诇 讛讚注转 讻诇诇 讚讚诇诪讗 讗祝 讗讬 讬讛讘讬转 诇讬讛 转专拽讘讗 讚讚讬谞专讬 诇讗 讬转驻讬讬住 诇讬砖讗谞讛 讜讝讛 讘专讜专 讜拽"诇:


专砖"讬 讘讚"讛 讗讬谉 讞讜砖砖讬谉 讻讜' 讗讘诇 讗诪专 诇讛 注"诪 砖诇讗 转讘注诇讬 诇驻诇讜谞讬 讗讬谞讜 讙讟 讚讜诪讬讗 讚注"诪 砖诇讗 转诇讻讬 诇讘讬转 讗讘讬讱 讻讜' 注讻"诇. 讜讻转讘 讛专砖讘"讗 讝"诇 讘讞讬讚讜砖讬讜 讜讗讬谞讜 诪讞讜讜专 讚注"诪 砖诇讗 转讘注诇讬 诇驻诇讜谞讬 讚诪讬 诇注"诪 砖诇讗 转砖转讬 讬讬谉 讻诇 讬诪讬 讞讬讬 驻诇讜谞讬 讚讛讜讬 讙讟 讜注"讝 讻转讘 诪讛专砖"讗 讝"诇 讚诇讗 拽砖讛 诪讬讚讬 讚注"诪 砖诇讗 转砖转讬 讬讬谉 讘讬讚讛 诇拽讬讬诐 诪砖讗"讻 讘转谞讗讬 砖诪讗 转讘注诇讬 诇驻诇讜谞讬 讗讬谉 讘讬讚讛 诇拽讬讬诐 讚砖诪讗 转讘注诇 讘讗讜谞住 讻讜' 注"砖. 讜诇注谞"讚 注讚讬讬谉 诇讗 住专讛 讘讝讛 拽讜砖讬转 讛专砖讘"讗 注诇 驻专砖"讬 讝"诇 讚注讬拽专 拽讜砖讬讬转 讛专砖讘"讗 注诇 诪讛 砖讻转讘 专砖"讬 讚讗讬谞讜 讙讟 诪砖诪注 讚诇讗 讛讜讬 讙讟 讻诇诇 讚讜诪讬讗 讚注"诪 砖诇讗 转诇讻讬 诇讘讬转 讗讘讬讱 讚诇讗 讛讜讬 讻专讬转讜转 讻诇诇 讜注"讝 讻转讘 讛专砖讘"讗 讝"诇 讚诇讗 讚诪讬讗 讗诇讗 诇注"诪 砖诇讗 转砖转讬 讬讬谉 讻诇 讬诪讬 讞讬讬 驻诇讜谞讬 讜讗讬 诪砖讜诐 讚讛讻讗 讞讬讬砖讬' 砖诪讗 转讘注诇 讘讗讜谞住 讛讗讬 讞砖砖讗 诇讗 讛讜讬 讗诇讗 诪讚专讘谞谉 诇注谞讬谉 砖讗住讜专讛 诇讬谞砖讗 讻诇 讬诪讬 讞讬讬 驻诇讜谞讬 讗讘诇 诇注讜诇诐 诪讬讛讗 讙讟 诪注诇讬讗 讛讜讬 诇讗讞专 诪讬转转 驻诇讜谞讬 讜讻谉 讘讞讬讬讜 诇注谞讬谉 讬讘讜诐 讜讝讛 讘专讜专 讘讻讜讜谞转 讛砖讙转 讛专砖讘"讗 讝"诇 注诇 砖讬讟转 专砖"讬 讝"诇 讜讻讘专 注诇讛 讘诇讘讬 诇讬讬砖讘 砖讬讟转 专砖"讬 注诇 讚专讱 砖讬讟转 讛专诪讘"诐 讝"诇 砖讛讘讬讗讜 讛专砖讘"讗 讜讛专"谉 讝"诇 讚讗驻讬' 讘注"诪 砖诇讗 转讬谞砖讗 诇驻诇讜谞讬 诇讗 讛讜讬 讙讟 讗讗"讻 拽爪讘 讝诪谉 讗讘诇 讘讚诇讗 拽爪讘 讝诪谉 讚诪讬 诇注"诪 砖诇讗 转诇讻讬 诇讘讬转 讗讘讬讱 诇注讜诇诐 讚诇讗 砖讬讬讱 诇讚诪讜转 诇注"诪 砖诇讗 转砖转讬 讬讬谉 讻诇 讬诪讬 驻诇讜谞讬 讚讗驻砖专 砖转砖转讛 诇讗讞专 诪讬转转 驻诇讜谞讬 诪砖讗"讻 讛讻讗 讗"讗 诇讛 诇讬谞砖讗 讗讜 诇讛讬讘注诇 诇驻诇讜谞讬 注"砖 讜讻谉 谞"诇 诇讻讗讜专讛 讗诇讗 讚诇砖讜谉 专砖"讬 砖讻转讘 砖诪讗 转讬讘注诇 诇讜 诇讗 诪砖诪注 讻谉 讜爪"注 讜讚讜"拽:





讞讬讚讜砖讬 讛专讬"诪

讙诪' [诪住转讘专讗 讻讜'] 讻讬讜谉 讚驻住拽讛 驻住拽讛. 讜讛拽砖讜 [转讜住'] 讛讗 讛讬' 讛住驻拽 讗讬 诪讛谞讬 讻诪讜 讘讞讜抓 讜诪诪讬诇讗 讛讬讜诐 诪讙讜专砖转 讜诇诪讞专 诇讗 注"砖. 讜讬"诇 讚讛驻讬' 讛讜讗 讘砖"住 诇诪"砖 讛专"谉 讝"诇 谞讚专讬诐 讚诇讻讱 讘拽讚讜砖讬谉 诪讛谞讬 讻砖诪拽讚砖讛 注诇 诇' 讬讜诐 讜诇讗 驻拽注讬 砖讜讘 诪砖讜诐 讚拽谞讬谉 诇讝诪谉 讛讜讬 专拽 拽谞讬谉 驻讬专讜转 讜讝讛 讗讬谞讜 诪讜注讬诇 讘讗砖讛 讜诇讻讱 讜讚讗讬 讻讜讜谞转讜 砖讬讛讬' 拽谞讬谉 讛讙讜祝 讜诪诪讬诇讗 诇讗 驻拽注讬 砖讜讘 注"砖 诪砖讗"讻 讛拽讚砖 驻拽注 诇讞讚 诪"讚 注"砖. 讜讗"讻 讬"诇 讚讛住驻拽 讛讜讗 讻讗谉讘讙讟 讙"讻 讚讛讗 讗诐 讗讬谞讜 诪讙专砖讛 专拽 注诇 诇' 讬讜诐 讛讜讬 专拽 诪拽谞讛 诇讛 拽谞讬谉 驻讬专讜转 讜讛拽谞讬谉 讛讙讜祝 讛讜讬 砖诇讜 注讚讬讬谉 讜诇讗 诪讛谞讬 讜诇讻讱 讜讚讗讬 讛讬' 讻讜讜谞转讜 砖讬驻拽注 诇讙诪专讬 讗讜转讜 讛讬讜诐 讙诐 讛拽谞讬谉 讛讙讜祝 讜砖讜讘 诪诪讬诇讗 讻讬讜谉 讚驻住拽讛 驻住拽讛. 讜讛讬' 讘注讬讬转 讛砖"住 诇专' 讗诇讬注讝专 讗讬 讚讜拽讗 讘讞讜抓 讚诇诪讗谉 讚砖专讬 砖专讬 诇注讜诇诐 诪砖讗"讻 讘讛讬讜诐 讚诇讗 砖专讬 讻诇诇 诇讗 诪讛谞讬 讜砖讜讘 诪诪讬诇讗 讜讚讗讬 讛讬' 讻讜讜谞转讜 砖讬驻拽注 诇讙诪专讬 讛讗讬砖讜转 讗讜转讜 讛讬讜诐 讚讗讬 讬砖讗专 讛拽谞讬谉 讛讙讜祝 砖诇讜 诇讗 讬讜注讬诇 讻诇诇 讙诐 诇专"讗 讜诪诪讬诇讗 讻讬讜谉 讚驻住拽讛 驻住拽讛 讗"讚 诇讗 砖谞讗 专拽 讚诪讜注讬诇 诇专"讗 讙诐 砖讬讜专 讻讛"讙 讜砖讜讘 讬"诇 讚讛讬' 讻讜讜谞转讜 专拽 注诇 讛拽谞讬谉 驻讬专讜转 讗讜转讜 讬讜诐 讚讜拽讗 讜讛讜讬 讻诪讜 讘讛拽讚砖 讛转诐 讜讗注驻"讻 诪讜注讬诇 注诇 讗讜转讜 讬讜诐. 讜诪住讬拽 讚讘讬谉 诇专' 讗诇讬注讝专 讻讜' 讻讬讜谉 讚驻住拽讛 驻住拽讛 讜讛讬讬谞讜 讻爪讚 讛专讗砖讜谉 诪讛讗讬讘注讬讗 讚讘讻讛"讙 讗讬谞讜 诪讜注讬诇 讙诐 诇专"讗 讜砖讜讘 讻讜谞转讜 砖讬驻拽注 诇讙诪专讬 讜诪诪讬诇讗 讻讬讜谉 讚驻住拽讛 驻住拽讛 讻谞"诇:


诇讻讗讜专讛 诇诪"砖 讘砖"住 专讬砖 拽讚讜砖讬谉 讚讗诐 讗诪专 讗转 讗砖转讬 讗讜 诇拽讜讞转讬 讛讜讬 诇砖讜谉 拽讚讜砖讬谉 讗"讻 诇讻讗讜专讛 讗诐 讛讙讟 砖讜讛 驻专讜讟讛 谞讬讞讜砖 砖诪讗 讛讬' 讻讜讜谞转讜 诇诪讞专 讗转 讗砖转讬 砖诪拽讚砖讛 注诇 诇诪讞专 讘讙讟 讝讛 砖砖讜讛 驻专讜讟讛 讜讗祝 砖讗讬谞讜 讗讜诪专 讘讝讛 诪讛谞讬 诇诪"讚 讚讬讚讬诐 砖讗讬谞诐 诪讜讻讬讞讜转 讛讜讜讬讬谉 讬讚讬诐. 讜讗祝 讚讘讗讜诪专 拽讜讚诐 讙讬专讜砖讬谉 讛转拽讚砖讬 诇讬 讗讞专 砖讗讙专砖讱 诇讗 诪讛谞讬 诪"诪 讛讗 讻讗谉 讗讜诪专 讝讛 讘砖注转 讙讬专讜砖讬谉 讜讗讝 砖讜讘 讘讬讚讜 诇拽讚砖讛. 讜讗"诇 诪砖讜诐 砖讗讬谞讜 谞讜转谉 诇讛 讻诇讜诐 讚谞注砖讛 讘诇"讝 砖诇讛 诪讞诪转 讛讙讟. 讚讛讗 讘讻谞住讬 住诇注 讝讜 砖讗谞讬 讞讬讬讘 诇讱 诪讛谞讬 讗祝 砖谞注砖讛 讗讝 砖诇讛 注"砖. 讗讱 诇讗 拽砖讛 讻诇诇 讞讚讗 讚讘注讬谞谉 砖转讗诪专 讛谉 砖诐 讚讗诇"讻 讛讜讬 砖转讬拽讛 砖诇讗 讘砖注转 诪转谉 诪注讜转 讜讻谉 讛讻讗 讻讬讜谉 砖诇讗 讗诪专讛 讛谉. 讜注讜讚 讛转诐 讛讟注诐 砖诪讞诇讛 诇讜 注"砖. 讜注讜讚 讻讬讜谉 砖讗讜诪专 讚讻讜讜谞转讜 讛讬' 专拽 注诇 讛讙讬专讜砖讬谉 讜诇讗 注诇 讛拽讚讜砖讬谉 谞讗诪谉. 讻谞"诇. 讜注讜讚 讚讚讜拽讗 讛转诐 砖讛拽讚讜砖讬谉 诇讗诇转专 讬砖 住讘专讗 讚诪讛谞讬 讘讻谞住讬 住诇注 讻讜' 诪砖讗"讻 讻讗谉 砖诪拽讚砖讛 诇诪讞专 讜讗讝 讻讘专 讛谞讬讬专 砖诇讛 诪讛讬讜诐 诪讞诪转 讛讙讟 讜诇讗 讚诪讬 诇谞转讗讻诇讜 讛诪注讜转 讚讗讝 讛讬转讛 讞讬讬讘转 诇砖诇诐 诇讜 注"砖 讘转讜住' 讜专"谉 [拽讚讜砖讬谉 讚祝 谞"讟]. 讜注讜讚 讚讗祝 诇诪"讚 讬讚讬诐 砖讗讬谉 诪讜讻讬讞讜转 讛讜讬 讬讚讬诐 讛讜讗 讚讜拽讗 讘砖讗专 拽讚讜砖讬谉 砖讗讬谞讜 讗讜诪专 讘讝讛 讚讬砖 讬讚 注讻"驻 讚讜讚讗讬 诇讗 诪拽讚砖讛 讘讚讬讘讜专 讗讘诇 讻讗谉 讗讬谉 讻讗谉 讬讚 讻诇诇 讚砖诪讗 讻讜讜谞转讜 注诇 讛讙讟 讜讗讬谞讜 诪拽讚砖讛 讻诇诇 讜讗祝 讬讚 砖讗讬谞讜 诪讜讻讬讞 诇讗 讛讜讬 讜诇讗 诪讛谞讬 讻诇诇 讻谞"诇:


讘转讜住' 讛拽砖讜 诪讛讗 讚转讬拽谉 专讘 诪讬讜诪讗 讚谞谉 讜诇注诇诐 讻讜' 注"砖. 讜讬"诇 讘驻砖讬讟讜转 讚讛转诐 讘讻转讬讘转 讛讙讟 讗诐 谞讻转讘 注诇 讚注转 讻谉 砖驻讬专 驻住讜诇 砖诇讗 谞讻转讘 诇砖诐 讻专讬转讜转 讻诇诇 讜诇讗 砖讬讬讱 讘讝讛 讻讬讜谉 讚驻住拽讛 讻讜':


讛专诪讘"诐 讝"诇 驻讜住拽 讚诇讗 讛讜讬 讙讟 讻诇诇 讘讛讬讜诐 讗讬 讗转 讗砖转讬 讻讜'. 讜转诪讜讛 诪讗讜讚 讻诪"砖 讛驻讜' 讚谞讛讬 讚住讜讘专 讚讛讗 讚专讘 驻诇讬讙 诪"诪 讗讬谞讜 诪讜讻讞 专拽 讚诇讗 住讘专 驻砖讬讟讜转 讛谞"诇 专拽 砖讛讜讗 住驻拽 讗讘诇 注讻"驻 诇诪讛 讜讚讗讬 讗讬谞讛 诪讙讜专砖转 注"砖:


讜讬"诇 讚讛专诪讘"诐 讝"诇 诪驻专砖. 讚讛谞讛 诇讻讗讜专讛 诪"砖 诪诪讻讬专讛 诇讝诪谉 注诇 诇' 讬讜诐 讚诪讛谞讬 讜讗讞"讻 谞注砖讛 砖诇讜 诪诪讬诇讗 讜诇讗 讗诪专讬谞谉 讻讬讜谉 讚驻住拽讛. 讜注"讻 讛讟注诐 讻诪"砖 讛专"谉 讝"诇 谞讚专讬诐 讻"讟 讚讛转诐 讛讜讬 专拽 拽谞讬谉 驻讬专讜转 讜诪诪讬诇讗 讛拽谞讬谉 讛讙讜祝 谞砖讗专 注讚讬讬谉 讗爪诇讜 讜诇讗 砖讬讬讱 讻讬讜谉 讚驻住拽讛 讚讛讗 讝讻讜转 讝讛 谞砖讗专 注讚讬讬谉 讗爪诇讜 讙诐 转讜讱 讛诇' 讬讜诐 注"砖 讘专"谉 讝"诇. 讗讘诇 讘讙讟 讚拽谞讬谉 驻讬专讜转 诇讗 诪讛谞讬 讜讗诐 讛讬' 谞砖讗专 讗讬砖讜转 讝讛 讗爪诇讜 讙诐 转讜讱 讛诇' 讬讜诐 诇讗 讛讬' 讙讟 讻诇诇 砖讗讬谞讜 讻专讬转讜转 讙诐 讛讬讜诐 讜注"讻 讻讬讜谉 砖讗讜诪专 讛讬讜诐 讗讬 讗转 讗砖转讬 驻住拽讛 诇讙诪专讬. 讜诪诪讬诇讗 诇讗 诪讛谞讬 讻诇诇 砖转讛讬' 讗砖转讜 诇诪讞专 讜砖驻讬专 讻讬讜谉 讚驻住拽讛 驻住拽讛 讻讜' 讻谞"诇. 讗讱 讗诪谞诐 拽砖讛 诇驻"讝 讚讗"讻 讛讗 砖谞讬 讛讚讬讘讜专讬诐 住讜转专讬诐 讚讗诐 讬转拽讬讬诐 诪讛 砖讗讜诪专 诇诪讞专 讗转 讗砖转讬 砖讜讘 讗讬谞讛 诪讙讜专砖转 讙诐 讛讬讜诐 砖讗讬谞讜 专拽 拽谞讬谉 驻讬专讜转. 讜讗诐 讬转拽讬讬诐 诪讛 砖讗讜诪专 讛讬讜诐 讗讬 讗转 讗砖转讬 诇讗 讬转拽讬讬诐 讚讬讘讜专 讛讘' 讚讻讬讜谉 讚驻住拽讛 讻讜'., 讜讗"讻 诇诪讛 讬讛讬' 诪讛谞讬 讛讗 讛讜讬 诪诪砖 讻诪讜 讘讞讜抓 诇专讘谞谉 讚讻砖讗讜诪专 讛专讬 讗转 诪讜转专转 诇讻诇 讗讚诐 讞讜抓 诪驻诇讜谞讬 讙"讻 住讜转专讬诐 讘' 讛讚讬讘讜专讬诐 讚讗诐 讬转拽讬讬诐 讞讜抓 诪诪讬诇讗 讗讬谞讛 诪讙讜专砖转 讻诇诇 讙诐 诇讻诇 讗讚诐. 讜讗注驻"讻 讗讬谞讛 诪讙讜专砖转 讻诇诇 讻讬讜谉 砖诪砖讬讬专 讝讛 讞讜抓 诇驻诇讜谞讬 讜讗讬谞讜 专讜爪讛 诇讙专砖 讘注谞讬谉 讗讞专. 讜诪诪讬诇讗 讙诐 讘诇诪讞专 讗转 讗砖转讬 讻讬讜谉 砖讝讛 讛讜讬 砖讬讜专 讙诐 注诇 讛讬讜诐 讜讛讜讬 讻讗讜诪专 讞讜抓 砖讗讬砖讜转 讝讛 讬砖讗专 讛拽谞讬谉 讛讙讜祝 讙诐 讛讬讜诐 砖转讛讬' 诇诪讞专 讗砖转讜. 讜讗"讻 诪诪讬诇讗 讛讙讟 讘讟诇 讜讗讬讱 砖讬讬讱 讻讬讜谉 讚驻住拽讛 讛讗 诇讗 驻住拽讛 讻诇诇. 讚讘砖诇诪讗 讗诐 讛讬' 诪讛 砖讗讜诪专 诇诪讞专 讗转 讗砖转讬 讚讘专 讗讞专 砖讗讬谞讜 转诇讜讬 讘讛讬讜诐 讜讘讬谉 讻讱 讜讘"讻 诪讙讜专砖转 讛讬讜诐 讗祝 砖诇讗 转讛讬' 诪讙讜专砖转 诇诪讞专 讛讬' 砖讬讬讱 讻讬讜谉 讚驻住拽讛 讻讜' 讚注讻"驻 讛讬讜诐 诪讙讜专砖转 诇讙诪专讬 讘诇讬 砖讬讜专 讜砖讜讘 讙诐 诇诪讞专 诪讙讜专砖转 讜诇讗 讚诪讬 诇讞讜抓. 诪砖讗"讻 诇诪"砖 讚讝讛 转诇讜讬 讘讛讙讬专讜砖讬谉 讚讛讬讜诐 讜讗诐 诇诪讞专 讛讬讗 讗砖转讜 注讚讬讬谉 讛拽谞讬谉 讛讙讜祝 谞砖讗专 讙诐 讛讬讜诐 讜砖讜讘 讛讜讬 诪诪砖 讻讗讜诪专 讞讜抓 诇专讘谞谉 讚砖讬讬专 讙诐 讛讬讜诐 讻谞"诇 砖诇讗 谞转谉 诇讛 专拽 拽谞讬谉 驻讬专讜转 讻谞"诇. 讜诇讻讗讜专讛 讛讬' 讚诪讬 诇讛讗 讚讗诪专 讝讘讞讬诐 诇' 讜讘"拽 注"讙 注"讘 讙讘讬 转诪讜专转 注讜诇讛 讜转诪讜专转 砖诇诪讬诐 讚驻诇讬讙讬 专"诪 讜专"讬 诇专讘讗 讗讬 转驻讜住 诇砖讜谉 专讗砖讜谉 讗讜 诇砖讜谉 讗讞专讜谉 注"砖 讜注"砖 转讜住' 讘"拽 讚"讛 讛专讬 讝讜 讻讜' 讚讟注诪讗 讚专"诪 砖讚注转讜 讗诐 讬讛讬' 讗驻砖专 诇砖谞讬讛诐 砖讬讞讜诇讜 讬讞讜诇讜 讜讗诐 诇讗讜 讬砖讗专 诇砖讜谉 专讗砖讜谉 讜专"讬 住讘专 诇讛讬驻讱 讚讚注转讜 砖讬砖讗专 诇砖讜谉 讗讞专讜谉. 讜讻谉 讻讗谉 讚讛讬' 讚注转讜 讙"讻 讻谞"诇 讗诐 讬讛讬' 讗驻砖专 砖讬转拽讬讬' 讘' 讛讚讬讘讜专讬诐 讻讜' 讜讗诐 诇讗讜 讬转拽讬讬诐 讛砖谞讬 讛讬讬谞讜 讚诇诪讞专 讗转 讗砖转讬 讜讻讬讜谉 讚拽讬讬"诇 讻专"讬 讚诇砖讜谉 讗讞专讜谉 注讬拽专 诇讗 诪讛谞讬 讻谞"诇. 讜讬砖 诇讞诇拽 讚砖诐 注讻"驻 讘砖谞讬讛诐 讬砖 拽讬讜诐 诪注砖讛 讗讜 转诪讜专转 注讜诇讛 讗讜 砖诇诪讬诐. 讜讚注转讜 砖讗诐 讗讬 讗驻砖专 讬转拽讬讬诐 诪注砖讛 讛砖谞讬' 砖讬讛讬' 转诪讜专转 砖诇诪讬诐 诪砖讗"讻 讻讗谉 砖讛讙讟 讛讜讗 讛诪注砖讛 讜讗诐 讬转拽讬讬诐 讚讬讘讜专 讛讘' 讚诇诪讞专 讗"讗 诇讗 讬转拽讬讬诐 砖讜诐 诪注砖讛 讜讬转讘讟诇 诇讙诪专讬 诇讗 讗诪专讬谞谉 讻谞"诇:


讜讗讬谉 诇讚诪讜转 诇讻讗讜专讛 诇讛讗 讚讗诪专 谞讚专讬诐 住"讟 讚讘注讬 专讘讛 讗诪专 拽讬讬诐 诇讬讻讬 讜诪讜驻专 诇讬讻讬 讜诇讗 转讞讜诇 讛拽诪讛 讗诇讗 讗"讻 讞诇讛 讛驻专讛 讜讻转讘 砖诐 讛专讗"砖 讚讗诐 讗诪专 拽讬讬诐 诇讬讻讬 讜诪讜驻专 诇讬讻讬 讜诇讗 讗诪专 诇讗 转讞讜诇 讗诇讗 讗"讻 讻讜' 讞讬讬诇讗 讛拽诪讛 讜诇讗 讛讛驻专讛 讜讗祝 诇诪"讚 转驻讜住 诇砖讜谉 讗讞专讜谉 讛讬讬谞讜 讛讬讻讗 砖讘讗驻砖专讬 砖讬讞讜诇讜 砖转讬讛谉 讗讘诇 讛讻讗 讞诇 讛拽诪讛 讜诇讗 讛讛驻专讛 注"砖. 讜诪诪讬诇讗 讙诐 讻讗谉 讞诇 讚讬讘讜专 讛专讗砖讜谉 讻讬讜谉 砖讗"讗 诇讛转拽讬讬诐 砖转讬讛谉 讻讜'. 讗讱 诇讗 讚诪讬 讚讛转诐 诪讬讚 砖讗讜诪专 拽讬讬诐 诇讬讻讬 谞讙诪专 讛拽讬讜诐 讘讚讬讘讜专 诇讘讚 讜讗讬谞讜 讬讻讜诇 诇讘讟诇 砖讜讘 讘诪讛 砖讗讜诪专 诪讜驻专 诇讬讻讬 讜转讻"讚 讘讗诪转 爪"注 砖诐. 讗讘诇 讻讗谉 砖讗讜诪专 讛讻诇 拽讜讚诐 谞转讬谞转 讛讙讟 讜诇讗 讞诇 注讚讬讬谉 讛讚讬讘讜专 砖诇 讛讬讜诐 讗讬 讗转 讗砖转讬 注讚 砖讗讜诪专 讚讬讘讜专 讛讘' 砖诇诪讞专 讗转 讗砖转讬 讻谞"诇 讜讛讜讬 讻诪讜 拽讬讬诐 讜诪讜驻专 诇讬讻讬 讛转诐 讻砖讗讜诪专 诇讬讻讬 驻注诐 讗' 诇讗 谞讙诪专 讛拽讬讜诐 注讚 讛讛驻专讛 注"砖. 讜诇讗 砖讬讬讱 讙"讻 讛讗 讚专讘讛 讘拽讬讬诐 讜诪讜驻专 诇讬讻讬 讚谞讬诪讗 讻诇 砖讗讬谞讜 讘讝讗"讝 讗驻讬诇讜 讘讘"讗 讗讬谞讜. 讚讛转诐 讛诐 讘' 讚讘专讬诐 谞驻专讚讬诐 讛拽讬讜诐 讜讛讛驻专讛 诪砖讗"讻 讻讗谉 砖讛讜讗 砖讬讜专 诪讛讚讬讘讜专 讛专讗砖讜谉 讜讙诐 诇讗 讚诪讬 诇讛讗 讚拽讬讬诐 诇讬讻讬 讛讬讜诐 讜诪讜驻专 诇诪讞专 讚讛转诐 讗驻砖专 砖转讜注讬诇 讛讛拽诪讛 注诇 讛讬讜诐 讜讬讛讬' 诪讜驻专 诇诪讞专 讜讗讬 诇讗 诪讛谞讬 讛讛驻专讛 讛讬讬谞讜 诪砖讜诐 讚讛拽讬讜诐 讻讘专 谞讙诪专 讘讚讬讘讜专 诪砖讗"讻 讛讻讗 讛讜讬 讻讞讜抓 讻谞"诇. (讜讻谉 诇讻讗讜专讛 讻诪讜 诪讛讬讜诐 讜诇讗讞专 诪讬转讛 讚诪住驻拽讗 讗讬 转谞讗讛 讗讜 讞讝专讛 讜讻谉 讻讗谉 讛讜讬 讞讝专讛 讜讬砖 诇讞诇拽):


讜诪"诪 谞专讗讛 讛讞讬诇讜拽 讘讬谉 讞讜抓. 讚讛讗 讛讜讗 讟讜注讛 讜住讜讘专 砖讗驻砖专 讚讬讘讜专讜 诇讛转拽讬讬诐 讜诪诪讬诇讗 讘讞讜抓 诇驻诇讜谞讬讛讜讗 专讜爪讛 讘讗诪转 诇讛转讬专讛 诇讻诇 讗讚诐 讜诇驻诇讜谞讬 讗讬谞讜 专讜爪讛 讜讗祝 讗诐 讛讬' 讞诇 讛讙讟 谞讙讚 讻诇 讗讚诐 讻诪讜 诇专"讗 诪"诪 诇讙讘讬 讝讛 砖讗讬谞讜 专讜爪讛 讗讬谞讛 诪讙讜专砖转 砖讗讬谞讜 转诇讜讬 讘讝讛 讜砖讜讘 诇专讘谞谉 讗讬谞讛 诪讙讜专砖转 讻诇诇 讚讛讗 讗讬谞讜 专讜爪讛 诇讛转讬专讛 诇讝讛 讜讗祝 砖专讜爪讛 诇讛转讬专讛 诇讙诪专讬 诇讻诇 讗讚诐 诪"诪 讗讬 讗驻砖专 讻讬讜谉 砖讗诐 讬讛讬' 讻专爪讜谞讜 诪"诪 讬讛讬' 砖讬讜专 讻谞"诇. 诪砖讗"讻 讻讗谉 讘讛讬讜诐 讗讬 讗转 讗砖转讬 讚讻讬讜谉 砖讟讜注讛 砖讗驻砖专 诪诪讬诇讗 专爪讜谞讜 诇讛转讬专讛 讛讬讜诐 诇讙诪专讬 讗祝 诇拽谞讬谉 讛讙讜祝 讜砖转讛讬' 诇诪讞专 讗砖转讜 讜讗"讻 讗诐 讬讛讬' 讻专爪讜谞讜 诪诪讬诇讗 诪讙讜专砖转 诇讙诪专讬 讻讬讜谉 讚驻住拽讛 讻谞"诇. 讜诪"诪 讗讬谞讜 诪讜讻专讞 讚讗祝 砖讟讜注讛 讬"诇 砖讟讜注讛 讚拽谞讬谉 驻讬专讜转 诪讛谞讬 讻讬讜谉 讚诪诪讬诇讗 讛讜讬 拽谞讬谉 驻讬专讜转 讜讙诐 讻谉 讗诐 讬讛讬' 讻讻讜讜谞转讜 讛讜讬 砖讬讜专 讙诐 讛讬讜诐 讜拽砖讛 讻谞"诇. 讜注讜讚 拽砖讛 拽讜砖讬转 讛转讜住' 讚驻砖讜讟 讚讘讬谉 诇专"讗 讻讜' 讻讬讜谉 讚驻住拽讛 讜讝讛 诇讗 讗讬讘注讬讗 诇讬' 讻诇诇 讚谞讬诪讗 诇专"讗 讻讬讜谉 讚驻住拽讛 专拽 讗讬 讛讜讬 讻诪讜 讞讜抓 讗讜 诇讗 诪讛谞讬 讻诇诇 注"砖. 诇讻谉 讬"诇 讚讛专诪讘"诐 讝"诇 诪驻专砖 诇讛讬驻讜讱 讚讘注讬讬转 讛砖"住 讛讬讗 诇专"讗 讻驻砖讜讟讜 讗讬 诪讜讚讛 讚诇讗 诪讛谞讬 讻讬讜谉 讚诇讗 砖专讬 诇讙诪专讬 讗讜 诇"砖 讜讛讜讬 讻讞讜抓 讻讜'. 讜诪讬讘注讬讗 诇讬' 诇专讘谞谉 讗讬 谞讬诪讗 注讚 讻讗谉 诇讗 拽讗诪专讬 专讘谞谉 讗诇讗 讘讞讜抓 讚诇讗 诪讛谞讬 诪砖讜诐 讚诇讗 驻住拽讛 诇讙诪专讬 讗讘诇 讛讻讗 讻讬讜谉 讚驻住拽讛 讻讜' 讛讬讬谞讜 讻讬讜谉 讚注讻"驻 讗讜转谉 讛诇' 讬讜诐 驻住拽讛 诪讬谞讬' 诇讙诪专讬 讜砖讜讘 诪讛谞讬 讛讙讟 注讻"驻 诇' 讬讜诐 讚注讻砖讬讜 讛讜讬 讻专讬转讜转. 讜诪诪讬诇讗 诪住讜驻拽 讗讬 谞讬诪讗 讚诪讛谞讬 讙讟 注诇 诇' 讬讜诐 讜讗讞"讻 谞注砖讬转 讗砖转讜. 讜讗注驻"讻 诇讗 讛讜讬 砖讬讜专 诇专讘谞谉 讻讬讜谉 讚注讻"驻 讗讜转谉 诇' 诪讜转专转 诇讻诇. 讜讙诐 诇讗 讛讜讬 讞讝专讛 诪讛 砖讗讜诪专 诇诪讞专 讗转 讗砖转讬 讚讛讗 讗驻砖专 诇讛转拽讬讬诐 砖转讬讛谉. 讗讜 讚谞讬诪讗 讚讗讬 诪讙讜专砖转 注讻"驻 诇' 讬讜诐 砖讜讘 诪讜转专转 诇注讜诇诐 讚诇讗 诪砖讻讞转 拽谞讬谉 驻讬专讜转 讘讗砖讛 讜诪诪讬诇讗 砖讜讘 讗讬谞讛 诪讙讜专砖转 讻诇诇 讗祝 诇' 讬讜诐 讚讛讜讬 讞讝专讛 讜讛讜讬 砖讬讜专 讛拽谞讬谉 讛讙讜祝 讻谞"诇. 讜诪讬讜砖讘 讘讝讛 诪讛 砖讛拽砖讜 转讜住' 注讜讚 砖诐 讚诇诪讛 诇讗 讗诪专 诇专讘谞谉 专拽 讞讚 爪讚 讜诇讗 讗诪专 讙"讻 讗讜 讚诇诪讗 诇讗 砖谞讗 讻诪讜 讚讗诪专 诇专"讗 注"砖 砖谞讚讞拽讜. 讜诇诪"砖 讗"砖 讚讘诪讛 砖讗诪专 讚诇讗 讚诪讬 诇讞讜抓 讚讛讻讗 讻讬讜谉 讚驻住拽讛 驻住拽讛 讘讝讛 谞讻诇诇 砖讜讘 讘' 讛爪讚讚讬诐 诇专讘谞谉 讗讜 讻讬讜谉 讚驻住拽讛 驻住拽讛 注讻"驻 注讻砖讬讜 讜诪讛谞讬 讗讜 讚驻住拽讛 诇讙诪专讬 讜诇讗 诪讛谞讬 讻诇诇 讜讗讞"讻 驻砖讜讟 诇讬' 讚讘讬谉 诇专"讗 讜讘讬谉 诇专讘谞谉 讻讬讜谉 讚驻住拽讛 驻住拽讛. 讜注"讻 诇专"讗 讛驻讬专讜砖 讚驻住拽讛 诇注讜诇诐 讜砖讜讘 诇讗 诪讛谞讬 讻诇诇 讚讛讗 讗讬谞讜 专讜爪讛 诇讙专砖 诇注讜诇诐 讜拽谞讬谉 驻讬专讜转 诇讗 诪讛谞讬 讜讛讜讬 讻爪讚 讛专讗砖讜谉 诪讛讗讬讘注讬讗 诇专"讗 讚讻讗谉 诪讜讚讛 讚诇讗 诪讛谞讬 讻诇诇 讜诪讬讜砖讘 拽讜砖讬' 转讜住' 讛谞"诇 讜讻谉 诇专讘谞谉 讻讬讜谉 讚驻住拽讛 讻讜' 讜转讛讬' 诪讜转专转 诇注讜诇诐 讜砖讜讘 诇讗 诪讛谞讬 讻诇诇 讙诐 注诇 诇' 讬讜诐 讻谞"诇 讚诇讗 诪讛谞讬 拽谞讬谉 驻讬专讜转 讘讗砖讛 讜讻诪"砖 讛专"谉 讝"诇 谞讚专讬诐. 讜诪诪讬诇讗 驻住拽 讛专诪讘"诐 讝"诇 砖驻讬专 讚讗讬谞讛 诪讙讜专砖转 讻诇诇 讗祝 诪住驻拽 讚讛讗 讗讬驻砖讬讟讗 讛讗讬讘注讬讗 讚诇讗 诪讛谞讬 讻诇诇 讻谞"诇. 讜讛讗 讚讗转拽讬谉 诪讬讜诪讗 讚谞谉 讜诇注诇诐 讛讜讗 讙"讻 讻谞"诇 讜讗"砖:


砖诐 讙诪' 转"专 讛专讬 讝讛 讙讬讟讱 注"诪 砖转谞砖讗讬 诇驻诇讜谞讬 讻讜' 讗诪专 专"谞 讛"拽 诇讗 转谞砖讗 诇讜 砖诪讗 讬讗诪专讜 谞砖讬讛谉 谞讜转谞讬谉 讻讜'. 讜讗诐 谞砖讗转 诇讗讞专 诇讗 转爪讗 讜驻专讬讱 讜诪砖讜诐 讙讝讬专讛 诇讗 诪驻拽讬谞谉 诪讬谞讬' 讜砖专讬谞谉 讗"讗 诇注诇诪讗 讻讜'. 讜诇砖讜谉 讛砖"住 转诪讜讛 诪讗讜讚 讚讗讬讱 驻专讬讱 诪砖讜诐 讙讝讬专讛 诪讛 注谞讬谉 讝讛 诇讛讙讝讬专讛 讛讗 诪砖讜诐 讛讗讬 讙讝讬专讛 诇讗 砖专讬谞谉 诇讛谞砖讗 诇讜 讗讘诇 诪讛 砖诇讗 转爪讗 诪讛讗讞专 讗讬谞讜 注谞讬谉 诇讙讝讬专讛 讜讛讬' 诇讜 诇诪驻专讱 讗诪讗讬 诇讗 转爪讗 讛讗 讘注讬 诇拽讬讜诪讗 诇转谞讗讬 讻讚驻专讬讱 讗讞"讻. 讜谞专讗讛 诇驻专砖 讚讛讜讬 住"讚 注讻砖讬讜 讻诪讜 讚诪住讬拽 诇拽诪谉 诇讗讘讬讬 讘注"诪 砖转讗讻诇讬 讘砖专 讞讝讬专 讚讛讜讬 转谞讗讬 砖讗讬 讗驻砖专 诇拽讬讬诪讜 讻讬讜谉 砖讛讜讗 讗讬住讜专. 讜讗祝 诇专讘讗 诪"诪 讘注"诪 砖转讘注诇讬 诇讗讘讗 讜讗讘讬讱 讛讜讬 讗"讗 诇拽讬讬诪讜 讚讛诐 诇讗 讬注砖讜 讗讬住讜专 注"砖. 讜住讘专 注讻砖讬讜 讚讙诐 讘讗讬住讜专 讚专讘谞谉 讛讚讬谉 讻谉 讻讬讜谉 讚讛讗讬住讜专 讬注砖讛 讙诐 讛讗讞专 讛讜讬 转谞讗讬 砖讗"讗 诇拽讬讬诪讜 讜讛转谞讗讬 讘讟诇 讜讛诪注砖讛 拽讬讬诐 讚诪讛 讞讬诇讜拽 讘讬谉 讗讬住讜专 讚专讘谞谉 诇讚讗讜专讬讬转讗 讜诇讻讱 讗诪专 专"谞 砖驻讬专 讚诇讗 转谞砖讗 诇讜 诇驻诇讜谞讬 诪砖讜诐 讙讝讬专讛 讚砖诪讗 讬讗诪专讜 讻讜'. 讜诪诪讬诇讗 讻讬讜谉 讚讗住讜专讛 诪讚专讘谞谉 诇讛谞砖讗 诇讜 砖讜讘 讛讜讬 讛转谞讗讬 砖转谞砖讗 诇驻诇讜谞讬 讚讘专 砖讗"讗 诇拽讬讬诪讜 讻诪讜 注"诪 砖转讘注诇讬 诇讗讘讗 讻讜'. 讜砖讜讘 讛转谞讗讬 讘讟诇 诇讙诪专讬 讜诪讜转专转 诇讛谞砖讗 诇讗讞专 诪诪讬诇讗 讘诇讗 拽讬讜诐 讛转谞讗讬 讜讻谞"诇. 讜驻专讬讱 注"讝 砖驻讬专 讜诪砖讜诐 讙讝讬专讛 砖专讬谞谉 讗"讗 诇注诇诪讗 讚讛讬讬谞讜 诪砖讜诐 讛讙讝讬专讛 讘注诇诪讗 谞讬诪讗 讚讛讜讬 讚讘专 砖讗"讗 诇拽讬讬诪讜 砖转讛讬' 诪讜转专转 诇讗讞专 讘诇讗 拽讬讜诐 讛转谞讗讬 讚诪讛"转 讛讬讗 讗砖转 讗讬砖 讜讗讬谉 讝讛 住讘专讗 讜讻诪"砖 讛转讜住' 诇注谞讬谉 砖讛驻拽讬注讜 专讘谞谉 讛拽讚讜砖讬谉 讚讞讝专 讘讜 讚讗讬谞讜 住讘专讗 讘砖讘讬诇 讞砖砖 讝讛 注"砖 讻谞"诇:


砖诐 讗诇讗 讗诪专 专"谞 [讛"拽 讛专讬 讝讜] 诇讗 转谞砖讗 诇讜 讻讜' 讜讗诐 谞砖讗转 诇讜 诇讗 转爪讗 讻讜' 讜驻专讬讱 专讘讗 诇讜 讛讜讗 讚诇讗 转谞砖讗 讛讗 诇讗讞专 转谞砖讗 讜讛讗 讘注讬讗 拽讬讜诪讗 诇转谞讗讛 讜讻"转 讗驻砖专 [讚诪谞住讘讗 讛讬讜诐] 讜诪讬讙专砖讛 诇诪讞专 讻讜' 讗讟讜 讘讚讬讚讛 拽讬讬诪讗 诇讗讬讙专讜砖讬 讘讚讬讚讬' 拽讬讬诪讗 讻讜' 讜转诪讜讛 讻诪"砖 讛驻' 讚讗讬讱 讚讬讬拽 专讘讗 讛讗 诇讗讞专 转谞砖讗 讚诇诪讗 诇讗讞专 转爪讗 讗驻讬' 讚讬注讘讚 讜讻诪讜 讚讗诪专 专讘讗 注爪诪讜 讗讞"讻. 讜谞专讗讛 诇讬讬砖讘. 讚讛谞讛 转讜住' 讛拽砖讜 诪讗讬 驻专讬讱 讗讟讜 讘讚讬讚讛 拽讬讬诪讗 讻讜' 讛讗 讘讗诪转 讘讚讬讚讛 拽讬讬诪讗 讚讛讗 讬讻讜驻讜 讗讜转讜 诇讙专砖讛 诪砖讜诐 讗讬住讜专 讗砖转 讗讬砖 讚讘注讬 拽讬讜诪讬' 诇转谞讗讬' 讜讛讜讗 转讬诪讛 注"砖. 讜谞专讗讛 讘驻砖讬讟讜转 讚诇讗 拽砖讛 讻诇诇. 讚讛讗 注讜讚 拽砖讛 诪讗讬 拽讗诪专 讗讟讜 讘讚讬讚讛 拽讬讬诪讗 讻讜' 讗讘诇 讗诐 讛讬' 讘讬讚讛 讛讬转讛 诪讜转专转 讚讙诐 讘转谞讗讬 诪讬讝讚讛专 讗讬谞砖 讻讚讬 砖诇讗 讬注砖讛 讗讬住讜专 诇诪驻专注 讜讻诪讜 讘拽讜谞诐 注讬谞讬 讘砖讬谞讛 讚诪讜转专 诇专"谞. 讜讗"讻 诪讗讬 拽讗诪专 讘讚讬讚讬' 拽讬讬诪讗 诪讗讬 讘讻讱 讛讗 讻诪讜 讚砖讬讬讱 注诇讬' 砖讘讜讚讗讬 转拽讬讬诐 讛转谞讗讬 砖诇讗 转注砖讛 讗讬住讜专 诇诪驻专注 诪诪讬诇讗 砖讬讬讱 讙诐 注诇讬讜 砖讘讜讚讗讬 讬讙专砖讛 讻讚讬 砖诇讗 讬注砖讛 讗讬住讜专 讜讬专讗讛 诇讙专砖讛 讚讛讗 注诇讬讜 讬砖 讙"讻 讛讗讬住讜专 讗砖转 讗讬砖 讻诪讜 注诇讬' 讻谞"诇. 讗讱 讘讗诪转 诇讗 拽砖讛 讻诇诇 讚讘砖诇诪讗 讗讚诐 注诇 注爪诪讜 讬讻讜诇 诇住诪讜讱 讜诪讜转专 诇讬砖谉 讛讬讜诐 砖讬讜讚注 讘注爪诪讜 砖讘讜讚讗讬 讬讝讛专 诇诪讞专 砖诇讗 讬注砖讛 讗讬住讜专 诇诪驻专注 讗讘诇 讗讬谞讜 专砖讗讬 诇住诪讜讱 注诇 讗讚诐 讗讞专 砖诇讗 讬注砖讛 讗讬住讜专 讚砖诪讗 讛讜讗 专砖注 讜讬注讘讜专 讜讗"讻 讻讗谉 讚转诇讛 讛讚讬谉 讘讚讬讚讛 砖诪讜转专转 诇讛谞砖讗 诇讻转讞诇讛 讜驻专讬讱 砖驻讬专 讚讗讬讱 转讛讬' 诪讜转专转 讛讗 诇讗讜 讘讚讬讚讛 拽讬讬诪讗 诇讗讬讙专讜砖讬 讜讗诐 讛讬' 讘讬讚讛 讛讬转讛 诪讜转专转 讻诪讜 讘砖讬谞讛 诪砖讗"讻 砖讗讬谞讛 讘讬讚讛 砖诪讗 诇讗 讬讙专砖讛 讜讗祝 砖讙诐 注诇讬讜 讬砖 讗讬住讜专 诪"诪 砖诪讗 讬注讘讜专 讻谞"诇:


讜诪诪讬诇讗 诪讬讜砖讘 拽讜砖讬讬转 转讜住' 讚讛讗 谞讻讜祝 讗讜转讜 诇讙专砖讛 诪砖讜诐 讗讬住讜专 讗砖转 讗讬砖. 讜诇诪"砖 讗"砖 讚讛讗 讗诐 谞讬住转 诇讜 讻讘专 讗讬谉 讬讻讜诇讬谉 诇讻讜祝 讗讜转讜 诇讙专砖讛 讚讛讗 谞讙讚讜 砖驻讬专 讘讚讬讚讬' 拽讬讬诪讗 诇讙专砖讛 讘注"讻 讜诪讜转专 诇讚讜专 注诪讛 注诇 住诪讱 砖讬讙专砖讛 讗讞"讻 讜转拽讬讬诐 讛转谞讗讬 讻诪讜 讘砖讬谞讛. 讜诇讗 砖讬讬讱 讚讗讜诇讬 诇讗 转谞砖讗 讜讗讬谞讜 专砖讗讬 诇住诪讜讱 注诇讬' 讚讝"讗 讚讗诐 诇讗 转谞砖讗 讗讬谉 诇讜 转讜注诇转 讘诪讛 砖讬讙专砖讛 注讻砖讬讜 讙"讻 讜讗祝 砖诇讗 讬讛讬' 专砖讗讬 诇讘讗 注诇讬' 注讜讚 讚讬讛讬' 讗讬住讜专 谞讜住祝 诪"诪 讻讬讜谉 砖讻讘专 讘讗 注诇讬' 诇讗 讻讜驻讬谉 讗讜转讜 讻讚讬 砖诇讗 讬讛讬' 讗讬住讜专 诇诪驻专注 讻诪讜 讘砖讬谞讛 讻讬讜谉 讚讘讚讬讚讬' 拽讬讬诪讗. 讜诇讻讱 讻讬讜谉 砖讗讬谉 讻讜驻讬谉 讗讜转讜 诪诪讬诇讗 讛讬讗 讗住讜专讛 诇讛谞砖讗 诇讜 诇讻转讞诇讛 讚讗讬谞讛 专砖讗讬 诇住诪讜讱 注诇讬讜 砖诇讗 讬注砖讛 讗讬住讜专 讻谞"诇. 讜讬砖 诇讛注诪讬住 讝讛 讘诇砖讜谉 讛转讜住' 砖转讬专爪讜 讚讻讬讜谉 讚讬讻讜诇 诇讚讞讜转讛 讻讜' 注"砖 讛讬讬谞讜 诪砖讜诐 讚注诇 讛讘讬讗讛 砖讻讘专 讘讗 注诇讬' 讗讬谉 讬讻讜诇讬谉 诇讻讜祝 讗讜转讜 讻讬讜谉 讚讘讚讬讚讬' 拽讬讬诪讗 专拽 讚讻讬讜谉 砖讗住讜专 诇讚讜专 注诪讛 注讜讚 谞讻讜祝 讗讜转讜 讜砖讜讘 讬讻讜诇 诇讚讞讜转讛. 讜诪讬讜砖讘 讙诐 拽讜砖讬讗 专讗砖讜谞讛 讚讚讬讬拽 专讘讗 砖驻讬专 讛讗 诇讗讞专 转谞砖讗 讚讗"诇 讛讗 诇讗讞专 转爪讗 讜诪砖诪注 诪砖讜诐 讗讬住讜专 砖注讘专 讻讚讬 诇拽讬讬诐 讛转谞讗讬 讜讝讛 讘讗诪转 讗讬谞讜 诇专"谞 讚住讘专 讘砖讬谞讛 讚诪讜转专 讻讬讜谉 砖讘讬讚讜 诪诪讬诇讗 讙诐 讻讗谉 诇讗 转爪讗 讚诪讜转专 诇住诪讜讱 注诇 注爪诪讜 砖讬讙专砖讛. 讜讚讬讬拽 砖驻讬专 讚注"讻 诇讗讞专 转谞砖讗 讻讬讜谉 砖诪讞诇拽 讚讜拽讗 诇讜 讚讗诇"讛 讛诐 砖讜讬诐. 讗讘诇 专讘讗 诇谞驻砖讬' 诪住讬拽 砖驻讬专 讛讗诇讗讞专 转爪讗 讚住讘专 讻专"讬 讚讙诐 讘砖讬谞讛 讗住讜专 讚诇讗 诪讬讝讚讛专 讘转谞讗讬' 讜砖驻讬专 讻讜驻讬谉 讗讜转讜 诇讛讜爪讬讗 讗祝 讚讘讚讬讚讬' 拽讬讬诪讗 诇讙专砖讛 诪"诪 砖诪讗 诇讗 讬讙专砖讛 讻诪讜 讘砖讬谞讛 讻谞"诇:


讜讛讗 讚讘讗诪转 诇讗 讗诪专 讛砖"住 讗讟讜 讘讚讬讚讛 拽讬讬诪讗 诇讗讬谞住讜讘讬. 讻' 诪讛专砖"讗 讝"诇 诪砖讜诐 讚讗驻砖专 讛讜讗 讚诪砖讞讚讗 诇讬' 讘诪诪讜谞讗 讻讚讗诪专 诇拽诪谉 讛砖"住 讙讘讬 注"诪 砖转讘注诇讬 诇驻诇讜谞讬 注"砖. 讜讚讘专讬讜 转诪讜讛讬诐 诪讗讜讚 讚讘砖"住 诇讗 拽讗诪专 专拽 讚讘砖讘讬诇 讝讛 讛讜讬 转谞讗讬 砖讗驻砖专 诇拽讬讬诪讜. 讗讘诇 砖转讛讬' 诪讜转专转 注讻砖讬讜 注诇 住诪讱 讝讛 讜讚讗讬 诇讗 砖讬讬讱 讚砖诪讗 诇讗 讬专爪讛 诪"诪. 讜讘专砖讘"讗 讝"诇 诪讘讜讗专 诇讛讚讬讗 讻谉. 讜讻讚讬 砖诇讗 讬讛讬' 讻讟讜注讛 讘讚讘专 驻砖讜讟. 谞专讗讛 讚讻讜讜谞转讜. 诇诪讗讬 讚诪讘讜讗专 诇注讬诇 驻' 诪讬 砖讗讞讝讜 [注"讛 注"讘] 讙讘讬 注"诪 砖转谞讬拽讬 讗转 讘谞讬 讗讜 砖转砖诪砖讬 讗转 讗讘讗 讜讗讞"讻 讗讜诪专 讗"讗 砖转砖诪砖谞讬 讻讜' 讗讜 砖诪转. 讜住讘专 专砖讘"讙 讻诇 注讻讘讛 砖讗讬谞讜 诪诪谞讛 讗讬谞讜 注讻讘讛 讚讻讬讜谉 砖转诇讛 讛转谞讗讬 讘讛 砖转砖诪砖 讻讜讜谞转讜 专拽 砖诇讗 讬讛讗 讛注讬讻讜讘 诪诪谞讛 讜讛讜讬 讙讟 讻讗诇讜 谞转拽讬讬诐 讛转谞讗讬. 讜讗"讻 诪诪讬诇讗 讻讗谉 砖讞诇讛 讙"讻 讛转谞讗讬 讘讚讬讚讛 砖转谞砖讗 诇驻诇讜谞讬 讜讗"讻 讗诐 讗讬谉 讗讜转讜 驻诇讜谞讬 专讜爪讛 讗讞"讻 诪"诪 讛讜讬 讙讟 讚诪"诪 讗讬谉 讛注讬讻讜讘 诪诪谞讛. 专拽 讚砖讬讬讱 讻讚讗诪专 讘砖"住 [讚祝 诇' 注"讗] 讙讘讬 驻讬讜住 讗讟讜 讬讛讘讗 诇讬' 转专拽讘讗 讚讚讬谞专讬 讜诇讗 讗讬驻讬讬住. 讜讻谉 讻讗谉. 讜注"讝 讻' 诪讛专砖"讗 讝"诇 砖驻讬专 讚讗驻砖专 讚诪砖讞讚讗 诇讬' 讘诪诪讜谞讗. 讜讗诐 讗注驻"讻 诇讗 讬专爪讛 砖讜讘 诇讗 讬讛讗 讛注讻讘讛 诪诪谞讛 讜讬讛讬' 讛讙讟 诪讜注讬诇 诇诪驻专注. 讜诇讻讱 诇讗 诪爪讬 诇诪讬驻专讱 讗讟讜 讘讚讬讚讛 拽讬讬诪讗 诇讗讬谞住讜讘讬 讚讚诇诪讗 住讘专 专"谞 讻专砖讘"讙 讜讻谞"诇 讗讘诇 诇注谞讬谉 讛讙讬专讜砖讬谉 驻专讬讱 砖驻讬专 讗讟讜 讘讚讬讚讛 拽讬讬诪讗 诇讗讬讙专讜砖讬 讜注"讝 诇讗 砖讬讬讱 砖讗讬谉 讛注讬讻讜讘 诪诪谞讛 讚诪讬 爪讜讛 诇讛 诇讛谞砖讗 诇讗讞专 讜讛注讬讻讜讘 诪诪谞讛 讻谞"诇:


讜诪讬讜砖讘 讘讝讛 诪讗讬 讚拽砖讛 讚讛讗 讗祝 讗诐 讛讬' 讘讬讚讛 诇讛转讙专砖 拽砖讛 讚拽讬讬"诇 讘讛专讬 讝讛 讙讬讟讱 砖注讛 讗' 拽讜讚诐 诪讜转讜 讚讗住讜专讛 诇讗讻讜诇 讘转专讜诪讛 诪讬讚 砖诪讗 讬诪讜转 讜谞诪爪讗转 讝专讛 讗讜讻诇转 讘转专讜诪讛 诇诪驻专注. 讜诪诪讬诇讗 讙诐 讻讗谉 讗住讜专讛 诇讛谞砖讗 砖诪讗 转诪讜转 讜谞诪爪讗 注讘专讛 讘讗讬住讜专 讗"讗 诇诪驻专注 讚讛讜讗 讗讬住讜专 讞诪讜专 诪转专讜诪讛 讻讬讜谉 砖诇讗 讬转拽讬讬诐 讛转谞讗讬 讜诪讗讬 专讗讬' 诪拽讜谞诐 注讬谞讬 讘砖讬谞讛 讚砖诐 讛转谞讗讬 讘砖讘 讜讗诇 转注砖讛 诪砖讗"讻 讻讗谉. 讜诇诪"砖 讗"砖 讚讻讬讜谉 讚住讘专 讚讘注讬谞谉 注讻讘讛 诪诪谞讛 诇讗 砖讬讬讱 砖诪讗 转诪讜转 讻诪讜 讛转诐 讘注"诪 砖转砖诪砖讬 讻谞"诇:


诪讛 砖讛拽砖讜 转讜住' 砖转讗诪专 诪讗讬住 注诇讬 讜讻驻讬谞谉 诇讬' 讜讛讜讬 讘讬讚讛 注"砖. 讜讗讬谞讜 诪讜讘谉 讛讗 拽讬讬"诇 讘讻驻讬' 砖诇讗 讻讚讬谉 讚讛讜讬 讙讟 诪注讜砖讛 讜讘讟诇 诪讛"转 专拽 讚讘讗讜诪专转 诪讗讬住 注诇讬 谞讗诪谞转 讜讛讜讬 讛讻驻讬' 讻讚讬谉 讗讘诇 讗讬讱 讝讛 讘讬讚讛 砖转讗诪专 诪讗讬住 注诇讬 讛讗 讗诐 诇讗 讬讛讬' 诪讗讬住 注诇讬' 讘讗诪转 诇讗 讬讛讬' 讛讙讟 讙讟 讻诇诇 讜讻砖转谞砖讗 讗讞"讻 诇驻诇讜谞讬 转注讘讬专 诇诪驻专注 讘讗讬住讜专 讗"讗. 讜讬讜讚注转 讛讗诪转 砖讛讙讟 讘讟诇. 讜讗讬讱 讘讬讚讛 砖讬讛讬' 讘讗诪转 诪讗讬住 注诇讬'. 讜爪"诇 讚讛转讜住' 住诪讻讜 注爪诪诐 注诇 拽讜砖讬讗 讛砖谞讬讬' 讚讘讚讬谉 砖谞讻讜祝 讗讜转讜 诇讙专砖讛 诪砖讜诐 讛讗讬住讜专 讗砖转 讗讬砖 专拽 讚讬讻讜诇 诇讚讞讜转讛 砖讬讙专砖讛 讗讞"讻. 讜讘讝讛 讬讻讜诇讛 诇讜诪专 砖驻讬专 诪讗讬住 注诇讬 讜谞讻讜祝 讗讜转讜 诪讬讚 诇讙专砖讛 讜讗祝 砖讛讜讗 砖拽专 诪"诪 讬讛讬' 讙讟 诪注讜砖讛 讻讚讬谉 讻讬讜谉 讚讙讜祝 讛讻驻讬' 讛讜讗 讻讚讬谉 诪砖讜诐 讛讗讬住讜专 讗"讗. 讗讜 讬"诇 讚转讜住' 拽讗讬 诇讞讚 转讬专讜爪讗 讘讘"讘 驻' 讞讝拽转 [诪"讗 注"讗] 讚诪砖讜诐 砖谞驻讟专 诪砖讗专 讻住讜转 讛讜讬 讻转诇讜讛 讜讝讘讬谉 讚诪讛谞讬 注"砖:


砖诐 转讜住' 讚"讛 讛讻讗 讘讚讬讚讛 讻讜'. 讗注"讙 讚讻砖讗讬谉 讬讻讜诇讛 诇拽讬讬诐 转谞讗讛 讻讜' 诪"诪 爪专讬讻讛 讙讟 诪住驻讬拽讗 砖诪讗 讬转拽讬讬诐 讻讜' 注"砖 砖转诪讜讛 诪讗讜讚. 讜谞专讗讛 讛驻讬' 讻讱 讚转讜住' 诇讟注诪讬讬讛讜 讜讻诪"砖 讛专砖讘"讗 讘砖诪诐 注"砖 讚讻讬讜谉 砖讛讬讗 谞砖讗转 诇讝讛 讛讗讞专 诪诪讬诇讗 专砖讗讬转 诇讛谞砖讗 诇驻诇讜谞讬 讘诇讗 讙讟 诇讻讗讜专讛 讜讗祝 讚讗"讻 谞转拽讬讬诐 砖讜讘 讛转谞讗讬 讜讛讬转讛 诪讙讜专砖转 讜讛讜讬 讗"讗 诪讞诪转 讛讗诪爪注讬 讚讝"讗 讚讗讬 讗驻砖专 诇拽讚讜砖讬 讗诪爪注讬 诇讛转拽讬讬诐 讚讗讬讱 谞讬诪讗 讚讛讜讬 拽讚讜砖讬谉 讗"讻 讗讬谉 拽讬讚讜砖讬 驻诇讜谞讬 转讜驻住讬谉 讜诇讗 谞转拽讬讬诐 讜讛讬转讛 讗"讗 诇诪驻专注 讜诇讻讱 讗讬谞诐 讞诇讬谉 讜拽砖讬讗 诇讛讜 讚讗"讻 讗讬讱 讗诪专 讗讟讜 讘讚讬讚讛 拽讬讬诪讗 讛讗 砖驻讬专 讬讻讜诇讛 诇讛谞砖讗 诇驻诇讜谞讬 讘诇讗 讙讟 讜讗注驻"讻 诇讗 讬讛讬' 讞诇 诇诪驻专注 拽讚讜砖讬 讗诪爪注讬 讚讗讬 讗驻砖专 讻讬讜谉 砖讗诐 讬讞讜诇讜 讛诐 讘讟诇讬谉 讜讻诪"砖 转讜住' 诇注讬诇 讙讘讬 注"诪 砖诇讗 转谞砖讗讬 讻讜'. 讜注"讝 转讬专爪讜 讚诪"诪 讛讬讗 讗住讜专讛 诇驻诇讜谞讬 讘诇讗 讙讟 讚讞讬讬砖讬谞谉 砖诪讗 讗讞专 砖讬诪讜转 讛讗诪爪注讬 转谞砖讗 注讜讚 讛驻注诐 诇驻诇讜谞讬 讜讗"讻 谞转拽讬讬诐 讛转谞讗讬 诪讻诇 诪拽讜诐 讗祝 讗诐 讬讛讬' 讞诇讬谉 拽讚讜砖讬 讛讗诪爪注讬 诪"诪 讞诇讬谉 讚讛讗 谞转拽讬讬诐 讻讬讜谉 砖诪转 讜谞砖讗转 诇驻诇讜谞讬 讜砖讜讘 诇诪驻专注 拽讚讜砖讬 讛讗诪爪注讬 拽讬讬诪讬谉 讜砖讜讘 讛讬转讛 讘讗讬住讜专 讗砖转 讗讬砖 注诇 驻诇讜谞讬 注讚 诪讬转转 讛讗诪爪注讬 讜诇讻讱 讗讬谞讛 专砖讗讬 诇讛谞砖讗 讘诇讗 讙讟 诇驻诇讜谞讬. 讗讱 注讚讬讬谉 拽砖讛 讚砖讜讘 讝讛 讘讬讚讛 砖诇讗 转谞砖讗 诇讜 注讜讚 讗讞"讻. 讜讬砖 诇讚讞讜转:


讛专诪讘"诐 讝"诇 驻讜住拽 讘谞砖讗转 诇讗讞专 讚讛讙讟 讘讟诇 讜转诪讛讜 注诇讬讜 诇诪讛 讛讗 讻砖诪讙专砖讛 讜谞砖讗转 诇驻诇讜谞讬 讛讙讟 拽讬讬诐 诇诪驻专注 注"砖. 讜讬"诇 诇诪讗讬 砖讻转讘 讛诪砖谞讛 诇诪诇讱 驻"讜 诪讛"讗 讚讻砖诪拽讚砖讛 注诇 转谞讗讬 讗讬谞讜 讬讻讜诇 诇讙专砖讛 拽讜讚诐 拽讬讜诐 讛转谞讗讬 讚讗讬谉 讙讬专讜砖讬谉 专拽 讗讞专 讙诪专 讛拽讬讚讜砖讬谉 讜讗祝 讚讛讗 讗诐 谞转拽讬讬诐 讛转谞讗讬 讞诇讬谉 讛拽讚讜砖讬谉 诇诪驻专注 诪"诪 诇讗 诪讛谞讬 注"砖. 讜诇讻讗讜专讛 拽砖讛 诪讻讗谉 讚诪讗讬 讗诪专 讗讟讜 讘讚讬讚讛 拽讬讬诪讗 讘讚讬讚讬' 拽讬讬诪讗 诇讙专砖讛 讛讗 讙诐 讘讚讬讚讬' 诇讗 拽讬讬诪讗 砖讗讬谞讜 讬讻讜诇 诇讙专砖讛 讻诇诇 讻讬讜谉 砖拽讚讜砖讬讜 转诇讜讬讬谉 注讚 砖转谞砖讗 诇驻诇讜谞讬 诇讗 谞讙诪专讜 拽讚讜砖讬讜 砖讛讬讗 讗"讗 讜讗讬谉 讛讙讟 诪讜注讬诇 讻诇讜诐. 讜讗讞"讻 诪爪讗转讬 讘住' 砖注讛"诪 砖讛拽砖讛 讻谉. 讗讱 讬"诇 诇诪"砖 讛诪诇"诪 讚讘转谞讗讬 砖讘讬讚讜 诇拽讬讬诪讜 讬"诇 讚诪讛谞讬 讛讙讟 讻讬讜谉 砖讘讬讚讜 砖讬讛讬' 讛拽讚讜砖讬谉 谞讙诪专讬诐 注"砖 专拽 讘转谞讗讬 砖讘讬讚讛 诇讗 诪讛谞讬 讻讬讜谉 砖讛讜讗 讛诪讙专砖 注"砖. 讜讬"诇 讚讝讛讜 驻讬' 讛砖"住 讗讟讜 讘讚讬讚讛 拽讬讬诪讗 讛讗 讘讚讬讚讬' 拽讬讬诪讗 讜砖讜讘 讗讬谞讜 讬讻讜诇 讻诇诇 诇讙专砖讛 讻讬讜谉 砖讛转谞讗讬 讗讬谞讜 讘讬讚讜 讜讗讬谉 讛拽讚讜砖讬谉 谞讙诪专讬诐 讻谞"诇. 讜诪诪讬诇讗 驻住拽 讛专诪讘"诐 讝"诇 砖驻讬专 讚讛讙讟 讘讟诇 讻砖谞砖讗转 诇讗讞专 讚讛讗 讻讬讜谉 砖谞砖讗转 诇讜 诇讗 讬讜讻诇 砖讜讘 诇讙专砖讛 讻谞"诇:


讗讜 讬"诇 讚讛讗 注"讻 讘讻诇 讛转谞讗讬诐 讚诇讗 讗诪专讬谞谉 讚转诇讜讬 讘讘专讬专讛 讛讜讗 讻诪"砖 砖诐 讚讚讜拽讗 讚讘专 砖爪专讬讱 诇讜诪专 讘讜 砖讛讜讘专专 诇诪驻专注 诪砖讗"讻 讘转谞讗讬 砖讬转谉 讗讝 专' 讝讜讝 讚诪讙专砖 诪讬讚 注诇 讗讜驻谉 砖讬讛讬' 谞注砖讛 讗讝 讚讘专 讛讝讛 讜讗"讻 讗讬谉 爪讜专讱 讗讞"讻 砖讬讛讬' 讛讜讘专专 诇诪驻专注 专拽 讻讬讜谉 砖谞注砖讛 讗讝 拽讬讜诐 讛转谞讗讬 讗祝 砖诇讗 讛讜讘专专 诇诪驻专注 讞诇 讛讙讟 讻讬讜谉 砖讛转谞讗讬 讛讬' 专拽 砖讬讛讬' 谞转拽讬讬诐 讗讝 讜讘讗诪转 谞转拽讬讬诐 讗讝 诪讛谞讬. 讜讛谞讛 讛讻讗 讙讘讬 注"诪 砖转谞砖讗讬 诇驻诇讜谞讬. 讚讛讚讬谉 讛讜讗 砖讗住讜专讛 诇讛谞砖讗 诇讗讞专 讚砖诪讗 诇讗 讬转拽讬讬诐 讛转谞讗讬 讜讗讬住讜专 讝讛 讛讜讗 诪讚讗讜专讬讬转讗 讚拽讬讬"诇 住驻讬拽讗 讚讗讜专讬讬转讗 讛讜讗 诪讚讗讜专讬讬转讗 诇讞讜诪专讗 诇讻"注 讛讬讻讗 讚讗讬转讞讝讬拽 讗讬住讜专讗. 讜诇讻讱 讘转谞讗讬 砖讘拽讜诐 讜注砖讛 诪讜拽诪讬谞谉 讗讞讝拽讛 注"砖. 讜讗"讻 讻讬讜谉 讚讗讬住讜专 讝讛 讛讜讗 讗讬住讜专 讘驻谞讬 注爪诪讜 砖讗住专讛 转讜专讛 住驻拽 讜讗祝 砖讘讗诪转 诪讜转专 诪"诪 讻诇 砖讗讬谞讜 讬讚讜注 诇谞讜 砖诪讜转专 讛讜讗 讗住讜专. 讜讘砖诇诪讗 讘住驻拽 诇砖注讘专 讛讜讗 讗诐 讘讗诪转 诪讜转专 讗讬谞讜 讗住讜专 讗讘诇 讛讻讗 讘转谞讗讬 讚诇讛讘讗 砖驻讬专 讗住讜专 拽讜讚诐 拽讬讜诐 讛转谞讗讬 讘讗诪转 讻讬讜谉 砖注讚讬讬谉 诇讗 谞转拽讬讬诐 讜讬砖 住驻拽 砖诪讗 诇讗 讬转拽讬讬诐. 讜讗"讻 诇讻讗讜专讛 拽砖讛 讛讗 讘讞讜抓 砖诇讗 转谞砖讗讬 诇驻诇讜谞讬 讛讜讬 砖讬讜专 专拽 讻讗谉 讘注"诪 讛讜讗 诪砖讜诐 讚诪讜转专转 诇讻诇 讜讗"讻 拽砖讛 讘注"诪 砖转谞砖讗讬 诇驻诇讜谞讬 讛讗 讛讜讬 砖讬讜专 砖讗住讜专讛 诇讻诇 讛注讜诇诐 注讚讬讬谉 讗讞专 讛讙讟 诪砖讜诐 讛住驻拽 砖诪讗 诇讗 转谞砖讗 诇驻诇讜谞讬 讜砖讬讬专 注诇讬' 讗讬住讜专 转讜专讛 谞讙讚 讻诇 讗讚诐 讜讗祝 砖讗讬谞讜 讗讬住讜专 讗"讗 讙诪讜专 诪"诪 讻讬讜谉 砖讛讗讬住讜专 讛讜讗 诪爪讚 讗讬砖讜转 讛讜讬 砖讬讜专 讻诪讜 讛驻专转 谞讚专讬诐 讜讬专讜砖讛 讜讻讛"讙 讜讻讗诇讜 讛讬' 讘' 讗讬住讜专讬诐 讘讗"讗 讗讬住讜专 诪讬转讛 讜讗住讜专 诇讗讜 讜讛转讬专讛 诪讗讬住讜专 诪讬转讛 讜砖讬讬专 讛讗讬砖讜转 讘讗讬住讜专 诇讗讜 讚诇讗 讛讬' 讙讟 讻诇诇. 讜讻谉 讻讗谉 讛讜讗 诪转讬专讛 谞讙讚诐 诪讗讬住讜专 讜讚讗讬 讜注讚讬讬谉 砖讬讬专 注诇讬' 讗讬住讜专 诪讛"转 诪住驻拽 诪讞诪转 讛讗讬砖讜转 讜诇讗 讛讜讬 讻专讬转讜转. 讚讘砖诇诪讗 讘讻诇 住驻拽 讙讟 诇讗 砖讬讬讱 讛讜讗讻诇讜讛 专拽 讬砖 住驻拽 诇注讘专 诪砖讗"讻 讻讗谉 砖讛讜讗 住驻拽 诇讛讘讗 讜讬砖 讗讬住讜专 讘讗诪转. 讗讱 讬"诇 讚讛讗 讗讞"讻 讻砖谞砖讗转 诇驻诇讜谞讬 讜谞转拽讬讬诐 讛转谞讗讬 讗讬讙诇讗讬 诪诇转讗 诇诪驻专注 砖讘讗诪转 讛讬转讛 诪讜转专转 诇讻诇 讗讚诐 讜诇讗 讛讬' 砖讬讜专 讻诇诇 讜诇讻讱 诪讛谞讬 讜讗祝 砖诇讗 讛讬' 谞讜讚注 讗讝 诪"诪 诪讛谞讬 注讻砖讬讜 诇诪驻专注 讻谞"诇. 讗讱 讗诪谞诐 讗"讻 砖讜讘 转诇讜讬 讘讘专讬专讛 讚讗讬 讗讬谉 讘专讬专讛 诇讗 诪讛谞讬 讻诪讜 诇讗讬讝讛 砖讗专爪讛 讗讙专砖 讚诇讗 讚诪讬 诇砖讗专 转谞讗讬 讻诪"砖 诇注讬诇 讚砖诐 讗讬谉 爪讜专讱 砖讬讛讬' 讛讜讘专专 诇诪驻专注 讻谞"诇. 诪砖讗"讻 讻讗谉 讚讛讜讬 砖讬讜专 讜诪讛谞讬 专拽 诪讟注诐 讛讜讘专专 诇诪驻专注 讻谞"诇 讜砖讜讘 讻讬讜谉 讚拽讬讬"诇 诪讚讗讜专讬讬转讗 讗讬谉 讘专讬专讛 诇讗 诪讛谞讬 讻诇诇 讚讛讜讬 讗讝 砖讬讜专. 讚讘砖诇诪讗 讘注"诪 砖诇讗 转谞砖讗讬 诇驻诇讜谞讬 诇讗 讛讜讬 砖讬讜专 讚讛讗 诪讜转专转 诇讻诇 讚诇讗 讞讬讬砖讬谞谉 讘转谞讗讬 讚砖讘 讜讗"转 砖诪讗 转注讘讜专 诪砖讗"讻 讻讗谉. 讜讙诐 诇讗 诪讛谞讬 诪讟注诐 讚讗驻砖专 砖转谞砖讗 诇驻诇讜谞讬 讜转讛讬' 诪讜转专转 诇讻诇 讜讻诪讜 注"诪 砖诇讗 转砖转讬 讻诇 讞讬讬 驻诇讜谞讬 讚讛讜讬 讻专讬转讜转. 讚讝"讗 讚讝讛 讚讜拽讗 讘注"诪 讗讘诇 讘讞讜抓 诇讗 诪讛谞讬 诪讛 讚讗驻砖专. 讜讻诪讜 砖诪转谞讛 砖注讚 诇' 讬讜诐 转讛讬' 谞讙讚 驻诇讜谞讬 讗"讗 讚讛讜讬 砖讬讜专 讜诇讗 讚诪讬 诇转谞讗讬 讚讗诐 讻诪"砖 讛专砖讘"讗 讝"诇 讻讬讜谉 砖讻讜专转 讜讗注驻"讻 讗讬谞讜 讻讜专转 诇讙诪专讬 诇讗 诪讛谞讬 注"砖:


讜讘讝讛 诪讬讜砖讘讬诐 讚讘专讬 讛专诪讘"诐 讝"诇 讚讛谞讛 讛讛"诪 驻讬专砖 讚讘专讬 讛专诪讘"诐 讝"诇 讚诇讻讱 讛讙讟 讘讟诇 讻讬讜谉 砖谞砖讗转 诇讗讞专 讚讻讜讜谞转讜 注"诪 砖转谞砖讗讬 诇驻诇讜谞讬 讛讜讗 诪讬讚 讗讞专 讛讙讟 讜诇讗 转谞砖讗 诇讗讞专 诪拽讜讚诐 讜诇讻讱 讻砖谞砖讗转 诇讗讞专 讻讘专 注讘专讛 注诇 讛转谞讗讬 注"砖. 讜转诪讜讛 讚讗"讻 讗讬讱 讗诪专 专讘讗 讛讗 诇讗讞专 转谞砖讗 讜讛讗 讘注讬 拽讬讜诪讗 诇转谞讗讬' 讜讻"转 讗驻砖专 讛讬讗 讚诪讬谞住讘讗 讛讬讜诐 讜诪讬讙专砖讛 诇诪讞专 讻讜' 讜讛讗 诇讗讜 讘讚讬讚讛 拽讬讬诪讗 讻讜' 注"砖 讜诇讚讘专讬 讛讛"诪 诪讗讬 讘讻讱 砖讗驻砖专 诇讙专砖讛 讛讗 讻讘专 注讘专讛 注诇 讛转谞讗讬 讻讬讜谉 砖谞砖讗转 诇讗讞专 讻谞"诇. 讜诇诪"砖 讬"诇 讚讛讗 拽砖讛 讻谞"诇 讻讬讜谉 讚讗讬谉 讘专讬专讛 诇讗 讬讜注讬诇 讻诇诇 讛讙讟 讘注"诪 砖转谞砖讗讬 诇驻诇讜谞讬. 讗讱 讗诐 谞讗诪专 讻驻讬' 讛讛"诪 讗"砖 讻讬讜谉 砖讻讜讜谞转讜 砖诇讗 转谞砖讗 诇讗讞专 注讚 砖转谞砖讗 诇驻诇讜谞讬 讜讗"讻 讗诐 谞砖讗转 诇讗讞专 讗讬谉 讛讙讟 讻讜专转 讻诇诇 专拽 讻砖谞砖讗转 诇驻诇讜谞讬 讜讗讝 砖驻讬专 诪讜转专转 诇讻诇 讗讚诐 讜讛讜讬 讻转谞讗讬 注"诪 砖诇讗 转谞砖讗讬 诇驻诇讜谞讬 讚讛讜讬 讻专讬转讜转 讻讬讜谉 砖讻砖讻讜专转 讻讜专转 诇讙诪专讬 讻谞"诇 讜诇讻讱 住讜讘专 讛专诪讘"诐 讚讻砖谞砖讗转 诇讗讞专 讛讙讟 讘讟诇. 讚注"讻 讛讬' 讻讜讜谞转讜 讻谞"诇 砖诇讗 转谞砖讗 注讚 砖转谞砖讗 诇驻诇讜谞讬 讚讗诐 诇讗 讛讬' 讻讜讜谞转讜 讻谉 诪诪讬诇讗 讛讙讟 讘讟诇 诪讞诪转 讚讗讬谉 讘专讬专讛 讗诪谞诐 讻诇 讝讛 诇诪住拽谞讗 讚讗住讜专讛 诇讛谞砖讗 诇讗讞专 讜诇讗 讬讻讜诇讛 诇住诪讜讱 砖转拽讬讬诐 讛转谞讗讬 讗讞"讻 讗讝 注"讻 讻讜讜谞转讜 讻谞"诇 讚讗诇"讛 诇讗 讬讜注讬诇 讻诇诇. 讗讘诇 诇住"讚 讚讗驻砖专 讚诪讬谞住讘讗 讛讬讜诐 讜诪讬讙专砖讗 诇诪讞专 砖驻讬专 诇讗 谞转讘讟诇 讻诇诇 讛转谞讗讬 讻砖谞砖讗转 诇讗讞专 讚讗诪专讬谞谉 砖驻讬专 讚讛讬' 讻讜讜谞转讜 讻驻砖讜讟讜 讜讗注驻"讻 诪讜注讬诇 讚诇讗 讛讜讬 讻诇诇 砖讬讜专 讻谞"诇 讚讛讗 诪讜转专转 诇讛谞砖讗 诇讗讞专 讙诐 拽讜讚诐 拽讬讜诐 讛转谞讗讬. 讗讘诇 诇诪住拽谞讗 讚讗住讜专讛 讻谞"诇 讜砖讜讘 注"讻 讛讬' 讻讜讜谞转讜 讻谞"诇 讜砖驻讬专 驻住拽 讚讛讙讟 讘讟诇 讻谞"诇 讜讬砖 诇讚讞讜转:


砖诐 讙诪' 讘砖专 讞讝讬专 讗驻砖专 讚讗讻诇讛 讜诇拽讬' 讻讜' 讗讘讗 讜讗讘讬讱 讗讟讜 讘讚讬讚讛 拽讬讬诪讗 讻讜' 讗讬谞讛讜 诇讗 注讘讚讬 讗讬住讜专讗. 讜拽砖讛 讚讛讗 讘讗诐 讬专讚讜 讙砖诪讬诐 讛讬讜诐 讜讻讛"讙 讛讜讬 转谞讗讬 讙诪讜专 讗祝 砖讗讬谉 讘讬讚讜 诇拽讬讬诪谉 诪"诪 讻讬讜谉 砖讛讜讗 讚讘专 砖讗驻砖专 诇讛转拽讬讬诐 讛讜讬 转谞讗讬. 讜讗"讻 讘砖诇诪讗 诇讗讘讬讬 讚诪讛 砖诪转谞讛 注诇 注讘讬专讛 讛讜讬 讚讘专 砖讗讬 讗驻砖专 讗"砖 讗讘诇 诇专讘讗 讚讗驻砖专 讚讗讻诇讛 讜诇拽讬讗 讜讗"讻 诪讗讬 诪讜注讬诇 讙讘讬 注"诪 砖转讘注诇讬 诇讗讘讗 讜讗讘讬讱 讚讗讬谞讜 讘讬讚讛 讚讛诐 诇讗 讬注砖讜 讗讬住讜专 诪讗讬 讘讻讱 砖诇讗 讬注砖讜 讛讗 注讻"驻 讛讜讬 讗驻砖专 讚讻诪讜 砖讗驻砖专 砖讛讬讗 转注讘讜专 讗驻砖专 砖讙诐 讛诐 讬注讘专讜 讜讛讜讬 讻讗诐 讬专讚讜 讙砖诪讬诐 讜诇诪讛 诇讗 讬讜注讬诇 讛转谞讗讬. 讜讙诐 讙讘讬 诇驻诇讜谞讬 讗诪专 讚讗驻砖专 讚诪砖讞讚讗 诇讬' 讘诪诪讜谞讗 诪讗讬 爪讜专讱 诇讝讛 谞讛讬 讚讗讬谞讜 讘讬讚诐 诪"诪 讛讜讬 转谞讗讬 讙诪讜专 讻讬讜谉 砖讗驻砖专. 讚讛讗 讗诐 诪转讬 讜讻讛"讙 讛讜讬 转谞讗讬 讗祝 砖讗讬谞讜 讘讬讚讜 讻讜'. 讜讛讬' 讗驻砖专 诇讬讬砖讘 诇砖讬讟转 专砖"讬 讝"诇 驻"讘 讚讻诇 转谞讗讬 转诇讜讬 讘讘专讬专讛 讜讗讬 讗讬谉 讘专讬专讛 诇讗 诪讛谞讬 专拽 讛转谞讗讬 砖讘讬讚讛 诇拽讬讬诪讜 讗讝 讗讬谉 爪讜专讱 诇讘专讬专讛 注"砖 讜注讬讬谉 讞讜诇讬谉 讬"讚 讚讗讬 讗诪专讬谞谉 讘讛诪讛 讘讞讬讬' 注讜诪讚转 诇讙讚诇 诇讗 讗诪专讬谞谉 讻砖谞砖讞讟讛 讛讜讘专专 讛讚讘专 讚诇砖讞讬讟讛 注讜诪讚转. 讚讚讜拽讗 讛讬讻讗 砖讛讜讗 住驻拽 砖拽讜诇 砖注讜诪讚转 诇讙讚诇 讜诇砖讞讬讟讛 讗讝 讻砖谞砖讞讟讛 讛讜讘专专 讻讜'. 诪砖讗"讻 讛讬讻讗 砖讗讬谞讜 注讜诪讚 诇讻讱 诇讗 讗诪专讬谞谉 讛讜讘专专 讗祝 砖谞注砖讛 讗讞"讻 讻谞"诇 讜讗"讻 诪讬讜砖讘 讚讙讘讬 讘砖专 讞讝讬专 讚讛讜讬 讘讬讚讛 讚讗驻砖专 讚讗讻诇讛 讜诇拽讬讗 讜讘讚讘专 砖讘讬讚讛 讗讬谉 爪讜专讱 诇讘专讬专讛 讜讻谉 讙讘讬 砖转讘注诇讬 诇驻诇讜谞讬 讻讬讜谉 讚讗驻砖专 讚诪砖讞讚讗 讻讜'. 诪砖讗"讻 诇讗讘讗 讜讗讘讬讱 讚讗讬谞讛讜 诇讗 注讘讚讬 讗讬住讜专讗 讜讗讬谞讜 讘讬讚讛 讜砖讜讘 转诇讜讬 讘讘专讬专讛 讜诪诪讬诇讗 讗祝 讗讬 讬砖 讘专讬专讛 诇讗 诪讛谞讬 讻讬讜谉 砖讗讬谞讜 注讜诪讚 诇讻讱 讻诇诇 诪诪讬诇讗 讗祝 讗诐 转讛讬' 谞讘注诇转 诇讛诐 诇讗 讬讛讬' 诪讜注讬诇 讚诇讗 讗诪专讬谞谉 讛讜讘专专 讻谞"诇. 讜讙讘讬 讗诐 讬专讚讜 讙砖诪讬诐 讚注讜诪讚 讛讚讘专 诇砖转讬讛诐 讘住驻拽 砖拽讜诇 讗讬 讬专讚讜 讗讜 诇讗 讗诪专讬谞谉 讛讜讘专专 讻谞"诇 诪砖讗"讻 讻讗谉. 讜砖讜讘 讛转谞讗讬 住讜转专 诇诪注砖讛 讜讛转谞讗讬 讘讟诇 讜诪注砖讛 拽讬讬诐:


讗讱 讝"讗 讚讘讻讛"讙 诪讛 砖注"驻 讛讚讬谉 住讜转专 诇讗 谞转讘讟诇 讛转谞讗讬 讻诪讜 讗诐 诪转讬. 讜讗"讻 讛讬' 专讗讜讬 诇讛讬讜转 诇讛讬驻讱 砖讬转讘讟诇 讛讙讟 讻讗谉 讜诇讗 讛转谞讗讬 讻谞"诇. 讙诐 讘诇"讝 诇砖讬讟转 专讜讘 讛驻讜住拽讬诐 讗讬谉 爪讜专讱 诇讘专讬专讛 讘转谞讗讬 注"砖:


讜爪"诇 讻讗谉 讚讘讚讘专 专讞讜拽 砖诪住转诪讗 诇讗 讬转拽讬讬诐 讛讚讘专 讗祝 砖讗驻砖专 讘讗讬讝讛 讗讜驻谉 诪"诪 讛讜讬 专拽 诪驻诇讬讙讛 讘讚讘专讬诐 讻讬讜谉 砖讬讜讚注 砖诪住转诪讗 诇讗 讬讛讬' 讛讚讘专 讜讚讜拽讗 砖转讗讻诇 讗讬住讜专 讗诪专讬谞谉 讻讬讜谉 砖专爪讜谞讛 诇讛转讙专砖 转注讘讜专 讗讜 诇驻诇讜谞讬 讗驻砖专 讚诪砖讞讚讗 诇讬' 讻讜' 讜讗讬谞讜 专讞讜拽 诪砖讗"讻 诇讗讘讗 讜讗讘讬讱 砖讛诐 诇讗 讬专爪讜 诪住转诪讗 讛讜讬 诪驻诇讬讙讛 讻谞"诇:


注"砖 讘专砖讘"讗 讙讘讬 注"诪 砖转讘注诇讬 诇驻诇讜谞讬 讚诪讜转专转 诇讬讘注诇 诇讜 诇讻转讞讬诇讛 讻讬讜谉 砖讗讞"讻 谞注砖讬转 驻谞讜讬' 诇诪驻专注. 讜讬砖 诇讛拽砖讜转 讻讬讜谉 讚讘住转诐 讘讬讗讛 拽讬讬"诇 讚讻讜讜谞转讜 注诇 讙诪专 讘讬讗讛. 讜讗"讻 讻诪讜 讘讛"讝 讙讬讟讱 砖注讛 拽讜讚诐 诪讜转讜 讗住讜专讛 诇讗讻讜诇 讘转专讜诪讛 砖诪讗 讬诪讜转 专讙注 讝讜 讜谞诪爪讗转 讝专讛 讗讻诇讛 转专讜诪讛 诇诪驻专注. 讜讗"讻 讙诐 讻讗谉 讗讬讱 转讛讬' 诪讜转专转 诇讬讘注诇 诇驻诇讜谞讬 砖诪讗 讬诪讜转 拽讜讚诐 讛讙诪专 讘讬讗讛 讗讞专 讛讛注专讗讛 讜诇讗 谞转拽讬讬诐 讛转谞讗讬 讻讬讜谉 砖诇讗 讙诪专 讜讛讬转讛 诇诪驻专注 讛注专讗讛 讘讗讬住讜专 讗砖转 讗讬砖 讚诇注谞讬谉 讗讬住讜专 讗讬转专讘讬 讛注专讗讛 讻讙诪专 讘讬讗讛. 讜讬"诇 讻讬讜谉 讚讬砖 讗讬住讜专 讗诐 谞讬诪讗 讻谞"诇. 砖讜讘 讗诪专讬谞谉 讚讛讬' 讻讜讜谞转讜 注诇 讛注专讗讛 诪讛 砖讛转谞讛 砖转讘注诇讬 讜诇讻讱 诪讜转专转 讚诪讬讚 讘讛讛注专讗讛 谞转拽讬讬诐 讛转谞讗讬. 讜讬砖 诇讚讞讜转:

